U Lošinjskoj je završena vodovodna mreža, na Bajskom putu pripreme za priključenje na kanalizaciju, a od 1. avgusta počinju radovi na Vodozahvatu I. U toku je postupak javne nabavke za izgradnju „fabrike vode“ na Vodozahvatu II. Po završetku Projekta, grad treba da obezbedi sredstva za izgradnju sekundarne kanalizacione mreže\nLošinjska - od vikenda se otvara za saobraćaj\nPosle Kolektora VII i Centralnog magistralnog vodovoda, najbliža završetku je izgradnja Kolektora II, od koje je preostalo pored ostalog da se asfaltira desna strana trga žrtava fašizma i raskrsnica sa ulicom Matka Vukovića presvuče završnim slojem asfalta, a zatim urede i ulice duž Bajskog puta.\n„Na Trgu žrtava fašizma u toku su pripremni radovi za asfaltiranje i prema rečima izvođača, do 15. juna treba da bude nanesen završni sloj, otvori ulica za saobraćaj i normalizuje saobraćaj. Završni sloj asfalta takođe će biti položen i na samu raskrsnicu sa ulicom Matka Vukovića. Paralelno s tim teku i određeni montažni radovi u ulicama Vareškoj, Stevana Filipovića, Petra Svačića i Vilmoša Harangozoa, reč je uglavnom o postavljanju slivnika. To je dužina od oko 1500 metara ukupno koliko treba da se asfaltira i radovi će trajati od 15. juna do 15. jula, pa se nakon Trga žrtava fašizma ekipa izvođača radova odmah seli tamo. Tako će Projekat unapređenja vodnih sistema grada u delu koji čini Kolektor II što se tiče asfaltiranja biti kompletiran“, kaže inženjer Goran Mijatović, rukovodilac Projekta ispred Javnog komunalnog preduzeća „Vodovod i kanalizacija“.\nZa građane koji stanuju na Bajskom putu i ulicama koje gravitiraju prema njemu završetkom Kolektora II stekli su se uslovi da dobiju priključke na kanalizaciju i posle višedecenijskog čekanja reše se septičkih jama.\n„Uporedo sa radovima, kao investitori angažovali smo se na pribavljanju dokumentacije radi tehničkog prijema i dobijanja upotrebne dozvole, tako da je za prvu fazu Kolektora II dobijena upotrebna dozvola i u toku su pripreme za ovo isto za drugu fazu. Na Bajskom putu najviše je građana koji su zainteresovani za uvođenje kanalizacije, a isto tako veliki broj iz ulice Vilmoša Harangozoa, ima ih ukupno oko tri stotine, i u „Vodovodu i kanalizaciji“ obavljaju se pripreme za potpisivanje ugovora sa njima, pa se može očekivati da priključci budu realizovani tokom druge polovine ove godine“, kaže Goran Mijatović.\nLošinjska rasterećuje centar\nOd početka izgradnje poveza istočnog i zapadnog magistralnog cevovoda i zatvaranja Lošinjske ulice za saobraćaj, tranzit kroz centar grada osetno se povećao i stvorile su se saobraćajne gužve, ali već od ovog vikenda situacija će se znatno izmeniti na bolje, jer se nakon polaganja instalacija završava i asfaltiranje ulice.\nTrg žrtava fašizma dugo je bio gradilište\n„U Lošinjskoj ulici obavljeni su svi montažni radovi na povezu istočnog i zapadnog magistralnog cevovoda, uradili smo probu pritiska na kompletnom sistemu i ispitali kvalitet vode na uzorcima, što je i jedno i drugo pokazalo dobre rezultate. U prvoj etapi ovog poveza okončan je posao u ulici Otmara Majera i tom delu grada, a u Lošinjskoj su bili najsloženiji radovi s jedne strane zato što se ovde nalazi veliki broj instalacija pod zemljom, a s druge jer je u pitanju najniža tačka na našoj mreži, pa su montirana i tri velika šahta sa jednim muljnim ispustom. Prema dinamici radova, rok za završetak ovih radova je 21. juni ali izvođač 10. juna treba da otvori Lošinjsku ulicu za saobraćaj, čime će se smanjiti velike gužve u gradu a pogotovo na Senćanskom putu koje smo za ovo vreme imali“, kaže Goran Mijatović.\nIstovremeno, raščišćava se i gradilište u Balkanskoj ulici, u dužini od oko 70 metara, a posle toga mehanizacija se premešta na Senćanski put gde je ostalo da se trasa radova koji su obavljeni u ranijem periodu dovede u prvobitno stanje, što će potrajati desetak dana. U „Vodovodu“ očekuju da će završetkom ovih poslova najkasnije do 15. jula u potpunosti biti okončane prva i druga etapa Projekta za unapređenje vodnih sistema grada (Swup 1 i Swup 2), a u međuvremenu potpisan je ugovor i za narednu, koja se odnosi na rekonstrukcije na Vodozahvatu I, glavnom izvorištu za snabdevanje grada vodom za piće.\nVodozahvat i nova „fabrika vode“\nNa Vodozahvatu I za otpremanje vode sa izvorišta još uvek služi stari azbestno-cementni vod, koji treba da bude zamenjen, i sada je nakon postupka javne nabavke potpisan ugovor o početku radova, koji će trajati narednih godinu dana.\n„Ovaj ugovor je potpisan pre desetak dana takođe sa preduzećem „Graditelj NS“ iz Novog Sada, koje je dalo najpovoljniju ponudu, i dobili smo neophodne garancije za dobro izvršenje posla pa očekujemo da preko našeg projekt-menadžera iz Austrije pismo o početku radova bude izdato na 1.avgust ove godine. Nakon toga počeće priprema gradilišta i nabavka materijala, a što se tiče samih radova treba reći da će biti urađena rekonstrukcija sabirnog bunarskog cevovoda na Vodozahvatu I i polaganje optičkih kablova u isti rov, što će poslužiti boljem upravljanju i praćenju važnih parametara u samim bunarima. Takođe će se izvršiti rekonstrukcija potisnog voda iza pumpne stanice u dužini od 66 metara. Vrednost radova je nešto manja od 770.000 evra, dok je prema projektu bila planirana na milion evra, pa smo putem javne nabavke postigli znatnu uštedu“, kaže inženjer Goran Mijatović.\nU toku su i pripreme za realizaciju najobimnijeg i najskupljeg posla u okviru Projekta, a to je „fabrika vode“ na Vodozahvatu II, koja treba da omogući snabdevanje Palića i Radanovca kvalitetnom, prerađenom vodom za piće u kojoj su arsen i gvožđe kao štetne primese smanjeni na najmanju moguću meru.\n„Što se tiče Vodozahvata II, komisija imenovana od strane grada Subotica radi svoj posao i u toku je ocenjivanje ponuda sa tehničke strane, svih devet koje su pristigle tokom javne nabavke. Svi ponuđači koji sa te strane zadovolje kriterijume, ući će u drugi krug i za mesec do mesec i po dana obaviće se finansijska procena ponuda. Nakon te evaluacije, kada se od banke dobije „zeleno svetlo“, biće potpisan ugovor, očekujemo da to bude početkom ili u toku jeseni, a trajanje projekta čija je vrednost nešto manja od 5 miliona evra predviđeno je na dve godine. U prvoj godini pripremaće se tehnička dokumentacija – dakle, glavni projekat, građevinske dozvole i prijava radova, a u drugoj će uslediti i sami radovi na Vodozahvatu II. Oni će biti izvedeni po takozvanoj „žutoj fidik knjizi“, međunarodnim pravilima po kojima izvođač radi projektnotehničku dokumentaciju i gradi objekat, znači po sistemu „ključ u ruke“. Kada se potpiše ugovor, naša će biti obaveza, a takođe i gradskih struktura, pre svega Službe za građevinarstvo, da se izvođaču pruži neophodna podrška i na vreme dobije sve potrebne dozvole“, objašnjava Goran Mijatović.\nIzgradnjom Vodozahvata II, međutim, neće biti u potpunosti okončan Projekat unapređenja vodnih sistema grada, jer ukoliko preostane sredstava preuzetih putem kredita od Evropske banke za obnovu i razvoj, ona će se uložiti u još neke radove, za koje se proceni da su neophodni, a za koje već postoje i pripremljeni projekti. Međutim, prema ugovoru sa EBRD bankom, lokalna samouprava je preuzela obavezu da u narednim godinama izgradi sekundarnu kanalizacionu mrežu, i tako građanima na slivu Kolektora VII i Kolektora II pre svega omogući da ovu magistralnu mrežu i koriste, što je i prvenstveni cilj njene izgradnje. Za to će biti potrebno obezbediti oko 13 do 13 miliona evra, kako se procenjuje. Što se tiče vodosnabdevanja, ono treba da bude realizovano za pet vangradskih naselja koja još nemaju snabdevanje gradskom vodom – Šupljak, Hajdukovo, Gornji i Donji Tavankut i Ljutovo, i ovaj zadatak treba grad da ispuni u saradnji sa Javnim komunalnim preduzećem „Vodovod i kanalizacija“.


UNS i NUNS: očekujemo da Apelacioni sud potvrdi presudu za ubistvo Ćuruvije - Raskrikavanje\nUNS i NUNS: očekujemo da Apelacioni sud potvrdi presudu za ubistvo Ćuruvije\n08.04.2022. Milica Ljubičić Foto: Slavko Ćuruvija Fondacija\n23 godine od ubistva novinara Slavka Ćuruvije, dva najveća novinarska udruženja u Srbiji pozvala su Apelacioni sud da potvrdi presudu četvorici okrivljenih i time stavi tačku na ovaj zločin. Presudom iz decembra 2021. za Ćuruvijino ubistvo su na ukupno 100 godina zatvora osuđena četvorica bivših pripadnika Državne bezbednosti.\nUdruženje novinara Srbije (UNS) i Nezavisno udruženje novinara Srbije (NUNS) su uoči obeležavanja godišnjice ubistva novinara Slavka Ćuruvije, 11. aprila, pozvali Apelacioni sud da ovoga puta potvrdi prvostepenu presudu i navode da je „njeno izricanje čin koji treba da znači kraj nekažnjivosti zločina nad novinarima u Srbiji”.\nNaime, ovo je drugi put kako Apelacioni sud odlučuje u ovom slučaju, jer je već jednom ukinuo prvostepenu presudu i suđenje vratio na početak.\n„Maratonski sudski proces, koji traje osam godina, je pri kraju, a Apelacioni sud treba konačno da odluči po žalbama tužilaštva i odbrane”, navodi se u zajedničkom saopštenju novinarskih udruženja.\nUNS i NUNS takođe traže da se „privede pravdi” i Miroslav Kurak, pripdanik DB-a, kome se sudlo u odsustvu.\nČlanovi dva novinarska udruženja će u ponedeljak u podne, na mestu gde je Ćuruvija ubijen, u Svetogorskoj ulici 35. položiti vence i zapaliti sveće.\nSlavko Ćuruvija, urednik lista „Dnevni telegraf” i nedeljnika „Evropljanin” ubijen je 11. aprila 1999. godine u haustoru svoje zgrade u Svetogorskoj ulici u Beogradu, tokom povratka iz šetnje sa svojom partnerkom Brankom Prpom, koja je i jedini svedok ubistva.\nOptužnica protiv četvorice okrivljenih je podignuta tek krajem 2014, čak 15 godina od ubistva, a suđenje je počelo sredinom naredne godine. Okrivljeni su bivši načelnik Državne bezbednosti (DB) Radomir Marković, nekadašnji šef beogradskog centra DB-a Milan Radonjić, kao i pripadnici DB-a Ratko Romić i Miroslav Kurak, koji se nalazi u bekstvu, te mu se sudilo u odsustvu.\nNaime, u optužnici se navodi da je Kurak više puta pucao u Ćuruviju sa leđa, dok mu je Romić pomogao udarivši Ćuruvijinu partnerku, Branku Prpu u glavu, kako ne bi videla izvršioce. Sud je ovo međutim odbacio jer izveštaji baznih stanica o mobilnoj komunikaciji pokazuju da su Romić i Kurak komunicirali telefonom neposredno pre likvidacije. Sud je stoga zaključio da se nisu nalazili jedan pored drugog, te da je pucalo NN lice.\nU aprilu 2019, njih četvorica su pred Specijalnim sudom u Beogradu, osuđeni na ukupno 100 godina zatvora. Apelacioni sud je naredne godine, ipak ukinuo ovu presudu, čime je suđenje vraćeno na početak.\nPonovljeni postupak je trajao nešto više od godinu dana, ali nije doneo ništa novo, čak je i presuda gotovo identična prethodnoj koju je Apelacioni sud oborio.\nTako je početkom decembra 2021, Radomir Marković ponovo osuđen na 30 godina zatvora zbog podstrekivanja na teško ubistvo, dok je Milan Radonjić osuđen na 30 godina za saizvršilaštvo. Miroslav Kurak i Ratko Romić su kao saizvršioci ponovo osuđeni na po 20 godina zatvora. Ubica i nalogodavci su, međutim, i nakon ponovljenog postupka ostali nepoznati.\nTokom izricanja presude, predsednica sudskog veća Snežana Jovanović je istakla da je sud nesporno utvrdio da je ubistvo naložio neko iz vrha tadašnje vlasti zbog Ćuruvijinog kritičkog istupanja u zemlji i inostranstvu.\nNepoznata osoba je prema presudi naložila Radomiru Markoviću da organizuje ubistvo. On je taj nalog preneo Radonjiću, koji je potom organizovao likvidaciju sa pripadnicima DB-a Kurakom i Romićem.\nNekoliko dana pre ubistva, Ćuruvijino kretanje je neprekidno praćeno, a snimani su i njegovi telefonski razgovori. Sud je u presudi istakao da je Radonjić davao usmene naloge, ne ostavljajući pisani trag, o praćenju „Ćurana“ - kodni naziv za Ćuruvijin dosije u DB-u. Sud je utvrdio da je praćenje Ćuruvije prekinuto nekoliko minuta pre ubistva, kako pripadnici DB-a ne bi videli ubice.\nApelacioni sud će presudu iz decembra 2021. ili potvrditi ili preinačiti - izmeniti visinu zatvorskih kazni ili osloboditi jednog ili više optuženih.\nNema dokaza da je Ćuruvija nosio torbu s parama u trenutku ubistva\nNakon što su prošle nedelje za ubistvo novinara Slavka Ćuruvije četvorica nekadašnjih pripadnik...\nNi nova presuda za ubistvo Ćuruvije nije rasvetlila ko su nalogodavci i ubica\nDanas su u Višem sudu u Beogradu za ubistvo Slavka Ćuruvije osuđena četvorica nekadašnjih pripa...\nZa ubistvo Slavka Ćuruvije opet 100 godina zatvora\nDanas su u ponovljenom postupku pred Višim sudom u Beogradu za ubistvo novinara Slavka Ćuruvije na...


Demokrate optužuju: Poslanik DPS-a istovarao kamion sa prehrambenim proizvodima namijenjenim njihovim glasačima! – Borba\nJutros su aktivisti DPS-a u Pljevljima, predvođeni predsjednikom Opštinskog odbora Vladom Milinkovićem i poslanikom u Skupštini Crne Gore Danijelom Živkovićem, nedaleko od grada na poligonu Autoškole „Marjanović“ istovarili kamion od oko 20 tona prehrambrenih proizvoda, koji su po svemu sudeći, namjenjeni sigurnim glasačima i simpatizerima ove partije, javljaju čitaoci našeg portala.\nPrimjetno je da niko od režimskih aktivista ne poštuje obaveznu distancu, niti nosi predviđene zaštitne maske.\nDemokrate su prve došle do fotografija, zbog čega su danas istupili sa saopštenjem za javnost. Oni su izvršili komparaciju ove režimske malverzacije zbog koje niko nije još uvijek odgovarao i nedavnog slučaja hapšenja poslanice Zdenke Popović.\n„DPS nastavlja da koristi tešku socio ekonomsku krizu vidno zloupotrebljavajući humanitarne aktivnosti u političke svrhe na svim nivoima. Dok se pojedincima i drugim političkim subjektima zabranjuje da dostave paket hrane ugroženim građanima, DPS organizovano doprema i isporučuje kamione namirnica pa ih potom raspodjeljuje isključivo po partijskim spiskovima“, ističu u Demokratskoj Crnoj Gori.\nDemokrate su obavijestile javnost da su pored pomenutih funkcionera Živkovića i Milinkovića građani primjetili i sekretara OO DPS Pljevlja Pavla Čolovića, dojučerašnjeg direktora Osnovne škole „Boško Buha“, a u čijoj je kući, kako ističu predstavnici pljevaljske opozicije, u svim izbornim ciklusima smješten jedan od štabova DPS-a u kome se kupuju lične karte.\nIz Demokratske Crne Gore su istakli da je funkcionere pratila „grupa mladih prepoznatljivih DPS aktivista od kojih su mnogi službenici opštine, javnih službi i članovi Odbora direktora javnih preduzeća“.\n„Pozivamo Upravu policije i Osnovnog državnog tužioca da hitno reaguju, ispitaju slučaj i radi javnosti odgovore na pitanje po kom osnovu predsjednik OO DPS-a sa svojim funkcionerima i članovima doprema, raspoređuje i isporučuje građanima namirnice? Da li u ovim radnjama ima elemenata zloupotrebe službenog položaja, diskriminacije građana po partijskoj pripadnosti i kršenja mjera, odnosno propisanih zabrana od strane Vlade Crne Gore? Kako to da ima više namirnica po privatnim skrovištima DPS-a negu u Crvenom krstu?”, zaključeno je u saopštenju Demokrata.


Bang & Olufsen odabrao Ingram Micro Inc. za svog novog distribucionog partnera u Evropi - Internet ogledalo\nYou are at:Home»News»Bang & Olufsen odabrao Ingram Micro Inc. za svog novog distribucionog partnera u Evropi\nBy Nina Kovacevic on\t 30.11.2020 News\nPartnerstvo sa kompanijom Ingram Micro obuhvata i multibrend i Business-2-Business (B2B) poslovanje, i deo je napora kompanije Bang & Olufsen da ojača svoje prisustvo i performanse u tim kanalima.\nPotpredsednik Bang & Olufsen za Evropu Jorge Agviar ovim povodom rekao je: „Zadovoljstvo nam je da se udružimo sa kompanijom Ingram Micro kako bismo poboljšali naše prisustvo u multibrend i B2B kategorijama. Možemo da iskoristimo snažnu poziciju kompanije Ingram Micro u Evropi i njihovo iskustvo sa potrošačkim električnim uređajima da proširimo svoje poslovanje i unapredimo iskustvo korisnika u nebrendiranim prodavnicama brenda Bang-Olufsens.“\nPoslednjih meseci, Bang & Olufsen je ojačao svoju organizaciju u Evropi pomoću novih mogućnosti u multibrend i B2B kategorijama, radi unapređenja performansi u okviru tih kanala.\n„Snaga, opseg, odnosi i iskustvo kompanije Ingram Micro u oblasti potrošačkih električnih uređaja i B2B u skladu su sa ciljevima rasta kompanije Bang & Olufsen, što znači da je ovo pravo vreme da se udružimo i razvijamo svoje poslovanje zajedno“, istakao je Renke Kriger, direktor za periferijske uređaje za EMEA regions, Ingram Micro. On je dodao i sledeće: „Zadovoljstvo nam je što smo odabrani za strateškog tržišnog partnera kompanije Bang & Olufsen i spremni smo da nadgradimo njihov uspeh.“\nIngram Micro pomaže kompanijama da realizuju ono što tehnologija obećava. Isporučuje pun spektar globalnih tehnologija i usluga lanca snabdevanja kompanijama širom sveta. Temeljno iskustvo s tehnološkim rešenjima, mobilnošću, cloud i rešenjima za lanac snabdevanja omogućava poslovnim partnerima da posluju efikasno i uspešno na tržištima koja opslužuju. Agilnost bez premca, dubinsko znanje o tržištu i poverenje i sigurnost koji potiču iz decenije dokazanih partnerstava omogućavaju kompaniji Ingram Micro da bude ispred ostalih. Više informacija možete pronaći na www.ingrammicro.com.\nBang & Olufsen je audio brend osnovan 1925. godine u Strueru, u Danskoj, a posvećenost i vizija njegovih osnivača Pitera Benga i Svenda Olufsena ostali su temelj kompanije. Bogato nasleđe sagrađeno na osnovu neprestajne posvećenosti stvaranju proizvoda koji pomeraju granice audio tehnologija nastavlja da pozicionira kompaniju na čelo audio inovacija. Danas, svaki Bang & Olufsen proizvod i dalje karakteriše jedinstvena kombinacija prelepog zvuka, bezvremenog dizajna, i umeća bez premca. Inovativni i progresivni audio proizvodi kompanije prodaju se širom sveta u Bang & Olufsen monobrend prodavnicama, preko interneta, i u multibrend prodavnicama. Kompanija zapošljava oko 900 ljudi i posluje na više od 70 tržišta. Akcije kompanije Bang & Olufsen su izlistane na berzi NASDAQ Copenhagen A/S.\nB2B poslovanje Bang & Olufsen Business-2-Business ingram micro partnerstvo


Region: Vučićeva politika mira na Kosovu - Sputnjik Srbija\n21:22 26 Jun 2019\nRegion: Vučićeva politika mira na Kosovu\n17:35 20.01.2018 (osveženo 17:41 20.01.2018) Preuzmite kraći link\nMediji u regionu značajnu pažnju dali su boravku predsednika Srbije na Kosovu i Metohiji, posle ubistva Olivera Ivnovića, i gotovo svi prenose njegove poruke da Srba na KiM ne sme biti manje, te da je bolje razgovarati nego pucati.\nBosanska agencija „Fena“ je prenela da je predsednik Srbije po dolasku na Kosovo građanima preneo tri poruke, a ključna je da moraju ostati i opstati na Kosovu.\nLicem u lice: Šta su građani Mitrovice pitali Vučića i šta im je on odgovorio\nVučićeva druga poruka je, navodi agencija, da s njima želi da razgovara o tome ko im može garantovati sigurnost, a treća da se vlast Srbije mora obračunati s kriminalom i korupcijom u vlastitim redovima na KiM.\nNavodi se i da je Vučić Albancima poručio da, bez obzira na različite interese i poglede na međusobne odnose, Srbija želi i učiniće sve da očuva mir i reši sporove.\nHrvatska agencija „Hina“ je navela da je Vučić potvrdio da će Priština i Beograd, uprkos početnim sporovima o učešću srpskih istražitelja u istrazi ubistva Ivanovića ipak razmenjivati informacije u istrazi.\nHRT je javio je da je Vučić najpre posetio manastir Banjska, a da je potom otišao u Kosovsku Mitrovicu, na mesto gde je ubijen srpski političar Oliver Ivanović.\nOva televizija je emitovala i prilog u kome je Kosovsku Mitrovicu predstavila kao podeljeni grad u kome su posle ubistva Olivera Ivanovića podignute tenzije i da su prekinuti razgovori u Briselu.\nNavodi se da je Vučić rekao da očekuje da će počinioci ovog ubistva biti privedeni pravdi i da prema njima, ko god da su i počinioci i nalogodavci, ne treba imati milosti.\n„Al džazira“ piše da je Vučić pozvao građane da budu mirni, da se ne iseljavaju, te da puste vlast u Beogradu, da ne koriste oružje.\nBanjalučke „Nezavisne novine“ prenele su da je predsednik Vučić na KiM došao sa sinom Danilom.\nSarajevski portal „Kliks“ piše da je Vučić obišao mesto na kojem je ubijen Ivanović i položio cveće.\nDolazak predsednika Vučića zabeležili su i crnogorski i makedonski mediji.\nmediji, Aleksandar Vučić, Bosna i Hercegovina, Makedonija, Kosovo i Metohija, Hrvatska, Crna Gora, Srbija


Teška saobraćajna nesreća sa smrtnim ishodom!\nSinoć oko 23 sata dogodila se teška saobraćajna nesreća u kojoj su, prema nezvaničnim informacijama, život izgubile tri osobe.\nSaobraćajna nesreća ka Gudurici, vozač motora izgubio život\nNa putu ka Gudurici kod Vršca dogodila se saobraćajna nesreća u kojoj je život izgubio vozač motora star 23 godine.\nNasilniku sa pijace u Beloj Crkvi sudiće za POKUŠAJ UBISTVA\nObdukcija u toku! Postoje indicije da je u pitanju čedomorstvo\nNa teritoriji opštine Alibunar sinoć je pronađena mrtva beba, saznaje Radio-televizija Pančevo. Na teritoriji Alibunar sinoć je pronađena mrtva beba, saznaje Radio-televizija Pančevo.\nKako saznaje Regionalna Radio-televizija Pančevo od Hitne pomoći u Alibunaru, na teritoriji opštine Alibunar pronađena je mrtva beba.\nNova privođenja u nastavku akcije "Ares"\nU nastavku akcije „Ares“ pripadnici Ministarstva unutrašnjih poslova u Pančevu podneli su krivičnu prijavu protiv D. M. (52), zbog postojanja osnova sumnje da je izvršio krivično delo teška telesna povreda.\nEKSKLUZIVNO! Ovo su originalne SMS poruke kojima je REKETAŠ ANĐUS PRETIO biznismenu od koga je hteo da iznudi pare!\nInformer.rs ekskluzivno je došao do originalnih poruka kojima je kontroverzni novinar i Rodićev "ekskluzivac" Dejan Anđus pretio biznismenu koga je mesecima reketirao, pre nego što je juče uhapšen tokom primopredaje 30.000 evra obeleženih novčanica!


Dragana Mirković otkazala koncert zbog nevremena, pa ga ipak održala iste noći\nShowbiz Autor:Marija Dejanović28. avg. 202115:14 > 15:16\nDragana Mirković dugo je bila u medijskoj ilegali jer nije želela da se oglašava usled situacije sa koronavirusom. Međutim, otkako joj je krenula koncertna turneja po Balkanu i Evropi, folk zvezda konstantno je prisutna u javnosti, i to sa velikim opravdanjem.\nZbog nepovoljnih vremenskih prilika sve manifestacije za poslednji vikend avgusta su odložene, ali je Dragana Mirković ipak održala muzički spektakl pred rekordnih više od 10 hiljada ljudi u Osečini.\n„Kada sam stigla par sati pre zakazanog koncerta, dočekao me je pljusak i temperatura od deset stepeni. Zaista sam bila zabrinuta, razmišljala sam da otkažem koncert pa sam čak i snimila poruku za sve koji su došli da na moju veliku žalost moramo pomeriti druženje. Onda su mi organizatori saopštili da na hiljade ljudi uprkos svemu tome dolaze i čekaju me. Tada sam rekla, ako njima nije problem, nije ni meni“, rekla je Dragana, koja je inače poznata po posvećenosti svojoj publici.\nDragana Mirković glavna zvezda bugarskih medija\nIako je na scenu izašla po pljusku dočekana je ovacijama i skandiranjem publike koja je bila oduševljena njenom odlukom da uprkos svemu održi nastup, već tokom prve pesme pljusak je prestao.\nHladnoća je ostala, ali su se svi zagrejali uz pesmu i igru pa je Dragana i sišla u publiku, ali i izvela najmlađe da sa njim pevaju na sceni. Posle više od tri sata druženja folk zvezda pozdravila je sve i obećala da će se ponovo družiti prvom prilikom.\n10.000 ljudiDragana MirkovićKoncertodržalaotkaza


Samit o klimatskim promenama u UN-u\nUjedinjene nacije predvode međunarodnu akciju za usporavanje globalnog zagrevanja. Generalni sekretar Svetske organizacije, Ban Ki-mun, kome je problem klime jedna od tema na samom vrhu programa, pokušava da podstakne pregovore o novom sporazumu o globalnoj klimi - dovođenjem stotinak šefova država i vlada na samit. Sutrašnji skup, u okviru zasedanja Generalne skupštine Ujedinjenih nacija, mogao bi da pokaže da li će na sastanku o klimi koji će se održati do kraja godine u Kopenhagenu, biti postignut napredak.\nNaučnici kažu da se Zemlja menja, ali ne nabolje. Glečeri se tope prebrzo, nivo mora raste i vremenske nepogode su češće, sa poplavama i sušama koje utiču na prinose i stoku.\nNaučnici kažu da bi izgledi za buduće naraštaje mogli da budu sumorni, ako se stopa globalnog zagrevanja znatno ne uspori. Generalni sekretar UN-a Ban Ki-mun, video je problem izbliza prilikom nedavnog odlaska na Arktik.\n„Stojeći na arktičkom ledu, osetio sam ogromnu moć prirode. Istovremeno, imao sam jak osećaj hitnosti i osećaj ranjivosti našeg sveta. Video sam kako se ti glečeri tope i tanje i ako ne preduzmemo hitnu akciju da sprečimo dalje otapanje glečera, naučnici nas upozoravaju da bi Arktik do 2030. praktično mogao da ostane bez leda.“\nGlavni izazivač globalnog zagrevanja je porast nivoa ugljendioksida u atmosferi. On se povećava kroz proces sagorevanja nafte i uglja i krčenje šuma. Industrija, savremena poljoprivreda i krčenje šuma u svim zemljama doprinose globalnom zagrevanju, ali mnogi stručnjaci kažu da Kina, Sjedinjene Države, Brazil i Indonezija, ispuštaju najviše ugljenika.\nMeđunarodna zajednica bi htela da se novim sporazumom o globalnoj klimi smanji ispuštanje ugljenika i nada se da bi pregovori mogli da dovedu do usvajanja sporazuma na sastanku u decembru u danskoj prestonici. Generalni sekretar pokušava politički da podstakne te pregovore samitom posvećenom promeni klime, na kojem se očekuje stotinak svetskih lidera, koji se okupljaju istovremeno sa ostalim učesnicima godišnjeg zasedanja Generalne skupštine Ujedinjenih nacija. Endru Dojc, iz organizacije Očuvanje prirode, kaže da lideri pre dolaska u Kopenhagen moraju da se obavežu na ozbiljno smanjenje ispuštanja štetnih gasova – odnosno najmanje 25 do 40 odsto.\n„Hteli bismo da se bogate zemlje obavežu na smanjenje ispuštanja gasova. Hteli bismo da i zemlje u razvoju pristanu da počnu da smanjuju rast svojih emisija. One ne mogu i dalje da povećavaju ispuštanje gasova po sadašnjoj stopi, ali bismo voleli da nastave da im rastu ekonomije.“\nUjedinjene nacije traže smanjenje emisije gasova i način na koji bi zemljama u razvoju mogla da se pruži finansijska i tehnološka pomoć, da bi mogle da se prilagode uticaju promene klime. Ali to neće biti jeftino. Ujedinjene nacije i drugi procenjuju da bi to moglo da košta 400 do 600 milijardi dolara godišnje.\n„To izgleda kao zaista velika cifra, dok ne pogledate koliko iznosi paket za podsticaj ekonomije u Sjedinjenim Državama i dok ne pogledate koliko smo potrošili za spasavanje osiguravajućih kompanija. Prva suma za njihov spas je bila 700 milijardi. Prema tome, razrešavanje klimatske promene u svih 130 zemalja u razvoju širom sveta svake godine košta manje nego što smo izdvojili za spas Vol strita.“\nDok pregovarači pokušavaju da pripreme sporazum do decembra, generalni sekretar kaže da svi možemo da pomognemo u spasavanju planete. On je za Glas Amerike izjavio da male izmene načina života mogu da pomognu, a da i on sam praktikuje to što propoveda.\n„Gde god putujem, gde god odsedam, gasim svetlo. Takođe štedim vodu, tako da sam svoj udeo u ispuštanju ugljendioksida sveo na minimum. Zaista pokušavam da pružim primer.“\nGeneralni sekretar kaže da je urgentno da se međunarodna zajednica dogovori i usvoji sporazum u Kopenhagenu, jer planeta nema vremena za čekanje.


Vazura: Sudija imao poziv na poluvremenu - mediji.net\nVazura: Sudija imao poziv na poluvremenu\n"Očito je da je sudija Simović odradio svoj deo posla, u poluvremenu je primio poziv koji se ne odbija. Čestitam i njemu i nalogodavcu na obavljenom poslu", optužuje Miloš Vazura.\nDirektor Partizana Miloš Vazura je za "Telegraf" osuo drvlje i kamenje na sudiju Novaka SImovića i označio "neku osobu" kao njegovog nalogodavca.\n- Izuzetno sam nezadovoljan zbog načina na koji nam je oteta pobeda nad Crvenom zvezdom. Pre jednaeeterca je dosuđen nepostojeći korner, tako je i izmislio situaciju da pokaže na belu tačku. Takođe je do 70...\nnovak simovićAktuelna tema\nCrvena ZvezdaPreko 9200 vesti\nvladimir vuletićPreko 200 vesti\nAleksandar VučićPreko 12500 vesti\nPartizanPreko 6600 vesti\n(VIDEO/FOTO) MOĆNO: Navijači ispratili Zvezdu na meč sa Hofenhajmom - danas moraš bez nas do pobede!\nFudbalere Crvene zvezde od 21 čas očekuje duel u prvom kolu Lige Evrope protiv Hofenhajma.\nVUČIĆEV KABINET U ANINA VREMENA Brnabićku i tim koji će ona „voditi“ lider SNS-a birao je s ciljem da maksimalno doprinesu njegovoj pobedi na budućim izborima\nNije uopšte bilo neophodno da Ana Brnabić najavi da će vlada, bespotrebno čekana četiri meseca, biti, zapravo, vlada kontinuiteta. I to ne samo zato što će ona ponovo biti na čelu tima čiji sastav je ostao nepoznat i 121 dan nakon izbora (ali je zato jasno da će imati „potrošni“ karakter i podršku...\nSPEKTAKL DELIJA U NEMAČKOJ: Navijači Zvezde napravili neverovatan performans i ispratili ljubimce na utakmicu!\nDelije su razvile emotivan transparent i upalili baklju.\nKAKVA PROMENA: Tea Katai objavila sliku, svi u NEVERICI da je OVO ona (FOTO)\nJedna od žena koja nepogrešivo zna kako da jednim potezom sve ostavi bez teksta, svakako je Tea Katai. Supruga Aleksandra Kataija šta god da uradi ili da objavi jednostavno ne može da prodje nezapaženo i da se o tome ne priča barem par dana.S obzirom na to da je izuzetno aktivna na Instagramu,...\nUŽIVO: Delije porukom ispratile igrače Zvezde, čekaju se sastavi za meč sa Hofenhajmom\nTektualni prenos meča uživo možete pratiti na Telegraf Sportu


Obilježen Dan Četvrtog bataljona Vojne policije Sarajevsko-romanijskog korpusa - FILTER\nU hramu Svetog Vasilija Ostroškog na Veljinama danas je služen parastos poginulim i preminulim pripadnicima Četvrtog bataljona Vojne policije Sarajevsko-romanijskog korpusa, a na spomenik “Slava srpskom borcu” u Lukavici položeni su vijenci povodom obilježavanja Dana formiranja ove jedinice.\nKroz Četvrti bataljon Vojne policije, prema evidenciji, prošlo je 409 boraca, 31 je odlikovan, a 21 je dao život za Republiku Srpsku.\nSekretar Udruženja veterana Vojne policije Dragan Pjević rekao je da je poslije pakla koji je jedinica preživjela u aprilu i maju 1992. godine u Sarajevu i pogibije osam vojnika, prema sporazumu izašla iz kasarne “Vikror Bubanj” 24. maja 1992. godine.\n“Jedinica je postrojena 25. maja 1992. godine prvi put u kasarni `Slobodan Princip Seljo` i taj dan se slavi kao dan jedinice”, rekao je Pjević.\nOn je istakao da je ova jedinica prošla sva ratišta u zoni odgovornosti Sarajevsko-romanijskog korpusa, a pored toga obavljala je i vojno-policijske zadatke.\nPjević je naveo da pripadnici ove jedinice danas žive širom svijeta, jer su poslije Dejtonskog sporazuma mahom svi otišli, a nekolicina je ostala na ovim prostorima, formirali udruženje i obilježavaju bitne datume ovog bataljona.\nOn je ukazao da pripadnici ove jedinice danas žive dosta teško, jer je formirana od vojnika koji su bili na osluženju vojnog roka, a kategorizacijom su svrstani od treće kategorije pa niže i nemaju nikakva prava.\nSin poginulog borca Četvrtog bataljona Svetislav Gavrilović rekao je da je njegov otac poginuo 19. jula 1995. godine na Bjelovcu, opština Trnovo, te da se svake godine porodice poginulih okupljaju da sačuvaju uspomenu na svoje najmilije.\nOn je napomenuo da je prvi put ove godine na obilježavanje Dana bataljona došla i porodica Stojana Đurića koji je poginuo na Mojmilu 1995. godine.\n“Pored poginulih iz ove jedinice, ranjeno je više od 50 njih”, rekao je Gavrilović i dodao da su porodice poginuluh na margini.\nGradonačelnik Istočnog Sarajeva Ljubiša Ćosić ukazao je na važnost da se 26 godina od okončanja rata obilježava Dan formiranja Četvrtog bataljona Vojne policije i da se na taj način baštiti ne samo tradicija ovog bataljona nego i tradicija Vojske Republike Srpske.\nĆosić je rekao da se grad Istočno Sarajevo trudi da pruža podršku svim udruženjima i da zajedno sa Vladom bude podrška ljudima koji su bili borci i porodicama koje su izgubili svoje najmilije.\nOn je dodao da su neka prava ostvarena ali da ima i onih koja treba realizovati. “Sigurno da može bolje ali svi smo limitirani sredstvima i nastojaćemo da podrška bude što veća”, rekao je Ćosić.\nZamjenik načelnika opštine Istočno Novo Sarajevo Aleksandar Kostović rekao je da će opština pomagati rad i ovog udruženja i svih ostalih koja baštine tradiciju odbrambenog rata i tradiciju Vojske Republike Srpske.\n“Ovo uduženje je nastavilo svoju tradiciju i kako su u ratu bili svijetli primjer odbrane, tako i nakon rata nastavljaju kroz edukativno djelovanje u vrijeme kada se i četvrt vijeka nakon rata vodi žestok propagandni rat i napad na tekovine Vojske Republike Srpske”, rekao je Kostović.\nJedinica je 24. maja 1992. godine napustila kasarnu “Viktor Bubanj” i izmještena u selo Tvrdimići, a 25. maja te godine izvršeno je prvo postrojavanje. Bataljon je poslije toga stacioniran u kasarni “Slobodan Princip Seljo” u Lukavici.\nUz uobičajne vojno-policijske zadatke, jedinica je bila angažovana i u zoni ratnih dejstava širom sarajevskog ratišta sa osnovnim ciljem očuvanja teritorije i stanovništva od agresije.\nPo završetku ratnih dejstava, bataljon je sa cjelokupnim materijalno-tehničkim sredstvima izmješten na Pale, gdje je 1997. godine određeni broj vojnika potpisao prve profesionalne ugovore, jer je tada jedinica stavljena pod komandu 505. Motorizovane brigade, koja je bila smještena u kasarni “Miloš Obilić” i po novoj formaciji djelovala je kao četa Vojne policije.\nTags: Aleksandar Kostović Dan Četvrtog bataljona Vojne policije Sarajevsko-romanijskog korpusa Dragan Pjević Ljubiša Ćosić\nPrethodna Sjećanje na 32 poginula borca sa Jasika\nSledeća Na Palama za vikend vakcinisano 750 osoba starijih od 65 godina


Poglavlje 12 – Bezbednost hrane, veterinarska i fitosanitarna politika – PLAC II\nEU primenjuje integrisan pristup da bi obezbedila visok nivo javnog zdravlja, zdravlja životinja, dobrobiti životinja i zdravlja bilja. To se postiže primenom povezanih mera – od farme do trpeze, odnosno u celom lancu proizvodnje, prerade i distribucije hrane, sve do potrošača – kao i odgovarajućim nadzorom koji sprovode nadležni organi. Time se obezbeđuje visok nivo zaštite života i zdravlja ljudi kao jednih od osnovnih ciljeva politika EU. Istovremeno, potrebno je obezbediti efikasno funkcionisanje unutrašnjeg tržišta EU, što je jedino moguće ukoliko su standardi bezbednosti hrane i hrane za životinje ujednačeni i dosledno se primenjuju na celoj teritoriji EU26.\nPropisi poglavlja 12 izuzetno su brojni i obuhvataju: bezbednost hrane; veterinarsku politiku (kao što su zdravlje i dobrobit životinja, identifikacija i registracija životinja, kontrola ostataka veterinarskih lekova, nekomercijalno kretanje kućnih ljubimaca); stavljanje na tržište hrane za ljude, hrane za životinje i sporednih proizvoda životinjskog porekla (u koje spadaju i obavezne kontrole); bezbednost hrane za životinje (zasnovana na potpuno istim principima kao bezbednost hrane za ljude); fitosanitarnu politiku (kao što su kvalitet semena, sredstva za zaštitu bilja, štetni organizmi) i genetički modifikovane organizme27. Da bi se uskladila sa standardima EU iz ove oblasti, Srbija treba da usvoji propise EU i obezbedi njihovu potpunu primenu, a pod čime se podrazumeva da nadležni organi obavljaju inspekciju i nadzor, kao i da postoje potrebne laboratorije. Takođe, potrebno je obezbediti da subjekti u poslovanju s hranom (odnosno svi koji proizvode, prerađuju, razmeštaju hranu ili su na neki drugi način uključeni u lanac proizvodnje hrane) budu dobro obučeni i svesni svoje odgovornosti.\nSistem bezbednosti hrane u EU zasnovan je na nekoliko načela: odgovornosti proizvođača (hrane za ljude, ali i hrane za životinje); sledljivosti hrane (sposobnost da se hrana za ljude, hrana za životinje, komponente hrane i životinje prate kroz sve faze u lancu); primeni sistema analize rizika (da bi mere koje se primenjuju radi zaštite zdravlja bile efikasne, proporcionalne i jasno usmerene), kao i primeni načela predostrožnosti kada je to neophodno (da bi se, u slučaju da postoji rizik, koji još uvek nije naučno razjašnjen, obezbedio visok nivo zaštite potrošača u EU)28.\nINSTITUCIJE KOJE UČESTVUJU U PREGOVARAČKOJ GRUPI ZA BEZBEDNOST HRANE, VETERINARSKU I FITOSANITARNU POLITIKU\nPregovaračkom grupom za bezbednost hrane, veterinarska i fitosanitarna pitanja predsedava državni sekretar iz Ministarstva poljoprivrede i zaštite životne sredine29. Zamenik predsednika, sekretar i zamenik sekretara su predstavnici istog ministarstva. Ostali članovi pregovaračke grupe su predstavnici 14 državnih institucija: Ministarstva poljoprivrede i zaštite životne sredine, Ministarstva zdravlja, Ministarstva prosvete, nauke i tehnološkog razvoja, Ministarstva rudarstva i energetike, Ministarstva finansija, Ministarstva privrede, Ministarstva trgovine, turizma i telekomunikacija, Ministarstva unutrašnjih poslova, Kancelarije za reviziju sistema upravljanja sredstvima Evropske unije, Republičkog zavoda za statistiku, Instituta za standardizaciju Srbije, Republičkog sekretarijata za zakonodavstvo, Agencije za lekove i medicinska sredstva Srbije, Zavoda za intelektualnu svojinu i Kancelarije za evropske integracije.\nKao i u slučaju drugih pregovaračkih grupa, predsednik pregovaračke grupe 12 može, ukoliko postoji potreba, da pozove predstavnike drugih organizacija da učestvuju u radu pregovaračke grupe.\nSrbija ima obavezu da prihvati i u potpunosti primeni propise EU iz ove oblasti u trenutku pristupanja. Međutim, zbog značaja trgovinske razmene s EU, odnosno da bi mogla svoju hranu da izvozi na tržište EU, Srbija već neko vreme prilagođava svoje standarde evropskim standardima. Srbija neće morati da se odrekne svojih tradicionalnih proizvoda, kao što su sir ili kajmak. Ako se proizvode za potrošnju u sopstvenom domaćinstvu, i dalje će se proizvoditi kao do sada, ali ukoliko se plasiraju na tržište, moraće da zadovolje određene higijenske standarde radi zaštite potrošača. Srbija će kao rezultat procesa prilagođavanja standardima EU, između ostalog, imati unapređene objekte za proizvodnju i preradu mesa, unapređen uzgoj životinja na farmama, više standarde kada je u pitanju dobrobit životinja, kontrolisanu upotrebu pesticida u skladu sa standardima EU, pouzdan sistem nacionalnih laboratorija. Hrana koja se proizvodi u Srbiji imaće slobodan put do evropskih potrošača, a domaćim potrošačima biće garantovani isti visoki standardi bezbednosti hrane koju trenutno imaju evropski potrošači.\nEksplanatorni skrining za Poglavlje 12 održan je od 3. do 7. februara 2014. godine.\nBilateralni skrining za Poglavlje 12 održan je od 20. do 24. oktobra 2014. godine.


Više od 120 izlagača iz cijele BiH na Sajmu privrede, poljoprivrede i zanatstva u Skenderiji - AKOS\nHome > Ekonomija > Više od 120 izlagača iz cijele BiH na Sajmu privrede, poljoprivrede i zanatstva u Skenderiji\nOvogodišnji Sajam se organizuje pod sloganom “Domaća proizvodnja u službi građana” i ovim projektom se također žele dodatno informirati građani o značaju kupovine domaćih proizvoda\n– U fokusu Sajma je “domaći proizvod i domaća proizvodnja”\nViše od 120 izlagača iz čitave Bosne i Hercegovine prijavilo se na Sajam privrede, poljoprivrede, zanatstva i robe široke potrošnje koji će se od 17. do 20. decembra održati u Sarajevu, javlja Anadolu Agency (AA).\nOvogodišnji Sajam se organizuje pod sloganom “Domaća proizvodnja u službi građana” i ovim projektom se također žele dodatno informirati građani o značaju kupovine domaćih proizvoda. U fokusu Sajma su domaći proizvod i domaća proizvodnja, a namjera je okupiti privredne subjekte putem skupnih predstavljanja njihovih lokalnih zajednica ali i pojedinačno, u smislu izložbeno-prodajnih postavki malih i srednjih kompanija, samostalnih poduzetnika, zanatlija…\n“Ovim projektom Sarajevski sajam doprinosi razvijanju senzibiliteta potrošača prema domaćem proizvodu i svrsishodnosti te kupovine, te se pridružuje trendu promocije pozitivnog odnosa prema poduzetništvu. Sajam privrede, poljoprivrede, zanatstva i roba široke potrošnje ima tri segmenta: izložbeni, prodajni i edukativni”, istakao je Bećirović.\n“Na Sajmu ćemo imati međunarodnu konferenciju, okrugli sto, ali i panel diskusiju. Napravit ćemo ekspanziju širenja promocije organske proizvodnje kroz ovaj Sajam”, dodao je Herceg.\nProjekt menadžer Amira Bojčić kazala je da će nakon svečanog otvaranja 17. decembra biti održana i stručna konferencija “Stanje i perspektive organske proizvodnje u Jugoistočnoj Evropi” sa osvrtom na mogućnosti u BiH.\n“Obzirom na velike potencijale s kojima BiH raspolaže, a to je podatak koji su nam ustupile naučno-istraživačke institucije, da se praktično 60 posto resursa BiH može staviti u funkciju organske proizvodnje”, istakla je Bojčić.


Deveti put zaredom biće dobitan predlog... - Sportske novosti\nNaslovna Fudbal H2H Fudbal Deveti put zaredom biće dobitan predlog…\nDeveti put zaredom biće dobitan predlog…\nU sklopu 5. prvenstvenog kola prvog ranga portugalskog fudbala “Primeira Liga” sastaju se ekipe, Rio Ave i Tondela. Domaći sastav se trenutno nalazi na petoj poziciji na tabeli uz 7 sakupljenih bodova, dok su gosti na desetom mestu sa do sada 5 osvojenih bodova.\nNa poslednjih osam duela u nizu između ova dva rivala i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.95.\nSledeći tekstBiće golova sa obe strane?


Na današnji dan, 27. maja 1868. godine, rođen je Aleksa Šantić, autor antologijskih pesama „Ostajte ovde“, „Emina“, „Veče na školju“. Foto: Wikipedia\nPripadao je mostarskom krugu oko književnog lista „Zora“, koji je pokrenuo s Jovanom Dučićem i Svetozarom Ćorovićem. U Mostaru je osnovao srpsko pevačko društvo „Gusle“. U vreme Aneksione krize izazvane 1908. austrougarskom okupacijom Bosne i Hercegovine, pobegao je u Italiju, a zatim je bio poslanik u Bosanskom saboru. U Prvom svetskom ratu austrougarske vlasti su ga hapsile kao istaknutog srpskog nacionalistu. U početku je pisao pod uticajem srpskih pesnika Branka Radičevića, Jovana Jovanovića Zmaja i Vojislava Ilića, ali je potom izgradio vlastiti pesnički izraz, karakterističan po elegičnim motivima i rodoljubivim temama. Njegovi stihovi su muzikalni a pesme osećajne, pune ljubavi za nacionalno i socijalno potlačene, s jakim revoltom protiv tiranije. Ogledao se i u drami i prevodio s nemačkog i češkog. Dela: drame „Hasanaginica“, „U magli“, „Anđelija“, prevod „Lirskog intermeca“ Hajnriha Hajnea.


JP Gradsko Stambeno-Zgrade viđene očima beogradskih osnovaca\n„Izuzetan odziv najmlađih na naš prošlogodišnji poziv da nacrtaju svoju zgradu podstakao nas je da i ove godine organizujemo konkurs „Moja zgrada“. Drago mi je što ovaj konkurs postaje tradicionalan“ izjavio je Slobodan Miljković, direktor JP „Gradsko stambeno“ i dodao da „Stambeno“ i drugim svojim projektima vodi računa o najmlađim Beograđanima, jer i ove školske godine, četvrti put za redom organizuje edukativni projekat „Lift nije igračka“.\nI ove godine ukupno će biti nagrađeno 12 učesnika i učesnica, pri čemu će troje prvoplasiranih biti nagrađeni tromesečnom školom crtanja i kompletnim crtačkim priborom za pohađanje škole, a preostalih devetoro sa crtačkim priborom. Svi nagrađeni radovi će biti izloženi u direkciji „Stambenog“ i publikovani u formi zvaničnog kalendara za 2011. godinu.\nNagradni likovni konkurs „Moja zgrada“ je namenjen učenicima prvog i drugog razreda osnovnih škola sa teritorija deset beogradskih opština na kojima „Gradsko stambeno“ posluje (Stari grad, Palilula, Savski venac, Zvezdara, Vračar, Voždovac, Čukarica, Novi Beograd, Zemun, Rakovica) na jednu od unapred zadatih tema: „Moja zgrada – u proleće“, „Moja zgrada – u leto“, „Moja zgrada – u jesen“, „Moja zgrada – u zimu“. Crteži treba da budu dimenzija bloka broj 4 i izrađeni u jednoj od sledećih tehnika – drvene bojice, flomasteri, vodene bojice, tempere ili kombinacijom ovih tehnika.\nRadovi se predaju direktno na pisarnicu JP „Gradsko stambeno“, Danijelova 33, Beograd pojedinačno ili preko škola, ukoliko škole organizuju grupnu predaju radova.


Porodične firme u Crnoj Gori teško do kvalitetnog kadra - Vijesti.me\nPrvo istraživanje o porodičnim firmama u Crnoj Gori sprovedeno tokom marta ove godine Edit\nBiljana Matijašević 26. april 2017, 18:18 ažurirano 5. februar 2019, 20:09\nAutor projekta “Porodične firme - stub razvoja ekonomije” Dragan Močević kaže da su pokazatelji za Crnu Goru nešto nepovoljniji u odnosu na rezultate istraživanja o porodičnim firmama u Bosni i Hercegovini ili u Srbiji.\n“Izazovi koji stoje pred porodičnim firmama u svijetu, pa i regionu, su skoro pa isti, počevši od najvećeg - transfera generacija, pa do problema nepostojanja strateškog plana razvoja ili jasne politike nasljeđivanja. Ipak, ukoliko se na vrijeme počne sa edukacijom, strateškim planiranjem razvoja i nasljeđivanja, porodične firme u Crnoj Gori mogu prevazići probleme i izazove u kojima se trenutno nalaze i koji im neminovno slijede u narednim godinama“, rekao je Močević.\nProjekat “Porodične firme - stub razvoja ekonomije ” realizuje se i u BiH, Makedoniji, Srbiji, a od ove godine i u Crnoj Gori. Do sada su predavanja na temu porodičnih firmu u Crnoj Gori održana u sklopu edukacija koje organizuje NVO Digitalizuj.me kao i u Američkoj privrednoj komori.


Ključ je bio sjajni LeBron James, koji je odigrao još jednu fantastičnu utakmicu, ostvario je 43 koša, 14 asistencija i osam skokova. Pogodio je 19 puta iz 28 pokušaja, postavši prvi košarkaš u NBA povijesti koji je u jednoj utakmici doigravanja ostvario više od 40 poena i 14 dodavanja. Veliku podršku dao mu je Kevin Love, koji je ostvario 31 koš i 11 skokova. Na drugoj strani DeMar DeRozan ubacio je 24 poena.\nDomaćin je dobo krenuo u utakmicu u imao devet koševa prednosti u drugoj četvrtini, no cijelo vrijeme obrana mu je bila porozna, pa je do poluvremena vodstvo bilo samo dva poena, Počekom nastavka gosti su serijom 18-5 preokrenuli utakmicu i više se nisu osvrnuli.\nRaptorsima ovakav razvoj budi sjećanja na zadnje dvije sezone, u kojima su ispadalai upravo od Cavaliersa. Prošle godine bili su pometeni (4-0).


Američki zakonodavci: Energija ključno pitanje bezbednosti SAD\nNa svedočenju u senatskom Odboru za spoljnopolitičke odnose glavna tema je bila kako obezbediti da evropske zemlje smanje svoju energetsku zavisnost od Rusije. Prema rečima stručnjaka koji su svedočili u odboru, energetski bogat region Centralne Azije i Iran predstavljaju potencijalno važne alternativne izvore nafte i plina za većinu evropskih zemalja.\nAmerički zakonodavci sve češće govore o energiji kao jednom od ključnih pitanja nacionalne bezbednosti Sjedinjenih Država. Prema rečima jednog od vodećih članova senatskog Odbora za spoljnopolitičke odnose, republikanskog senatora Ričarda Lugara, NATO i Evropska Unija bi trebalo da stave pitanje sigurnosti visoko na svom dnevnom redu.\nZbignjev Bžežinski, predsednik upravnog odbora Instituta za strateška istraživanja i bivši savetnik za nacionalnu bezbednost u administraciji Džimija Kartera, smatra da je uloga Sjedinjenih Država ključna u ostvarenju tog cilja.\nBžežinski smatra da bi Vašington trebalo pre svega da pomogne da energetski izvori u zemljama Centralne Azije, kako što su Azerbejdžan, Kazahstan i Turkmenistan, budu pristupačniji Evropljanima nego što su sada.\n«Na Zapadu je da izvrši snažan pritisak kako bi uspostavio direktnu vezu sa Centralnom Azijom i promovisao olakšan pristup regionalnim energetskim izvorima.»\nBžežinski je rekao da iranske rezerve u plinu, druge po redu u svetu, takođe predstavalju potencijalan alternativni energetski izvor za zapadne ekonomije.\n«Ne bi trebalo da zaboravimo da je Iran, za kojeg smatram da neće zauvek biti neprijateljski nastrojen prema nama, ne samo potencijalno veliki snabdevač nafte, već posebno plina.»\nZejno Baran, ekspert za zemlje Evro-Azije, kaže da bi lakši pristup zapadnih zemalja centralnoazijskim i iranskim energetskim nalazištima mogao da utiče na promenu sadašnje geoenergetske strategije Rusije, koja se često kosi sa interesima zapada. Po njenim rečima, Evropa je podložna pritiscima iz Rusije.\n«Već smo se uverili da povećani uticaj Rusije na spoljnu politiku evropskih zemalja može da dovede do podele između saveznika. Taj uticaj je iskorišćen na NATO samitu, na kojem Ukrajini i Gruziji nisu ponuđeni planovi za članstvo u savezu.»\nLeon Fert, profesor za međunarodne odnose na Univerzitetu Džordž Vašington je podvukao je da je za ostvarenje nove energetske politike u regionu neophodan aktivan američki angažman.\n«Potrebno je uspostaviti jednu vladinu organizaciju koja ne bi bila uspavana u periodu između dva samita, nego bi bilai opremljena da sistematski sprovodi željenu politiku.»\nPredsednik senatskog Odbora za spoljnopolitičke odnose, Džo Bajden je obećao da će Kongres dati svoj doprinos u cilju unapređivanja politike prema zemljama Centralne Azije.


Zapadni Balkan je danas bio tema posebnog skupa evropskih ministara spoljnih poslova. Kada je riječ o Srbiji, zaključeno je da zemlja napreduje u pravom smjeru, ali da treba pojačati napore u sprovodjenju reforme javne uprave, vladavine zakona i borbe protiv organizovanog kriminala. Skupu je prisustvovao i šef haških tužilaca, Serž Bramerc, koji je ponovio da za Hag puna saradnja Beograda sa Tribunalom podrazumjeva hapšenje Mladića i Hadžića.\nEvropljani su danas još jednom naglasili spremnost da ispoštuju obećanje iz Soluna o evropskoj budućnosti Zapadnog Balkana, obećanje koje je ponovljeno na sarajevskoj konferenciji.\n"Kada smo bili u Sarajevu, bili smo jasni kada je riječ o prijemu država regiona, jasna poruka o ambiciji država da postanu dio Unije i obratno. Medjutim, kako je riječ o procesu koji zavisi od svake od države posebno, još dosta posla treba da bude učinjeno u tom pravcu", izjavio je belgijski ministar spoljnih poslova i predsedavajući Vijeća ministara EU, Stev Vanakere.\nMinistri su danas pozdravili implementaciju reformske agende vasti u Beogradu, naglašavajući kako su dodatni napori neophodni kada je riječ o sprovodjenju reforme javne uprave, vladavine zakona i borbe protiv organizovanog kriminala. Čim se ispune neophodni uslovi, Srbija će ubrzati svoj put prema evropskim integracijama, poručili su danas ministri. Odmah uz to, odaju priznanje koracima koje je zemlja na regionalnom planu poduzela u pravcu pomirenja i saradnje. U tom smjeru se Beograd ohrabruje da osnaži saradnju i sa evropskom civilnom misijom na Kosovu.\nPonovljen je danas poziv da Evropska unija bude ta koja će stajati iza dijaloga Beograda i Prištine, nadajući se da će to imati za rezultat bolju regionalnu saradnju i svakodnevni život ljudi.\nIako se Srbiji odaje priznanje da nastavlja saradnju sa Hagom konstatuje se da su bjegunci još u vijek na slobodi i da treba učiniti sve kako bi se saradnja okončala, a optuženi za ratne zločine našli pred Haškim sudom, rečeno je danas uz podsjećanje kako puna sardnja sa Hagom ostaje ključni preduslov za evropsko članstvo.\nS tim u vezi, ministrima se obratio i glavni haški tužilac, Serž Bramerc koji je komentarisao sadašnje stanje saradnje Beograda sa Tribunalom.\n"Ako govorimo o zahtjevima za podrškom, ukupnom saradnjom, zaštitom svjedoka, onda je to u najvećoj mjeri ista saradnja kakva je bila i prije šest mjeseci, ili prije godinu dana. Kada je riječ o bjeguncima, neću reći da je došlo do poboljšanja od juna naovamo. Vjerovatno je još uvijek rano dati punu ocjenu onoga što smo savjetovali da se na tom polju primjeni i zato kažem da je u pitanju radni progres. Vlasti rade na tome, ali na žalost još uvijek su vidljive odredjene manjkavosti, da je još uvijek dug put do rezultata", zaključio je Bramerc.\nKonačno, ministri su za Evropski savjet, koji se okuplja u četvrtak i petak, pripremili su pozitivnu odluku o kandidatskom statusu za Crnu Goru.


Murinjo više nije opsednut trofejima – Nadlanu.com\nMurinjo više nije opsednut trofejima\nMILANO, 2. septembra 2010. (Beta-AP) - Trener Real Madrida Žoze Murinjo rekao je da više nije "opsednut" osvajanjem trofeja i ponovio da je španskom klubu potrebna stabilnost.\nReal je u prvom kolu Primere odigrao bez golova sa Majorkom, dok je Barselona pobedila Rasing iz Santandera sa 3:0 i već na početku takmičenja stekla dva boda prednosti.\n"Barsa je gotov proizvod. Mogu da dodaju neku novu ideju ili pojačanje, ali samo kako bi doveli stvari do savršenstva. U Realu nema kontinuiteta. Za samo nekoliko godina ekipu su vodili (Fabio) Kapelo, (Bernd) Šuster, (Huande) Ramos, (Manuel) Pelegrini i sada ja. Klubu je potrebna stabilnost", rekao je Murinjo za Gazata delo Sport.\n"Srećom, sada nisam opsednut trofejima, jer da jesam ostao bih u Interu i osvojio šest mogućih trofeja. Osvojio sam tri (sa Interom) i to je odlično. Sada moj novi klub igra u tri takmičenja, a da biste u Španiji osvojili dva trofeja - prvenstvo i Kup kralja, morate da pobedite Barselonu", dodao je on.\nPortugalski trener rekao je da se jednom nedeljno čuje sa predsednikom Intera Masimom Moratijem, uprkos tome što je otišao iz kluba, sa kojim je prošle sezone osvojio tri trofeja - "duplu krunu" i Ligu šampiona.\n"Mi smo prijatelji. Ja sam deo njegove istorije i on je deo moje", dodao je Murinjo.\nMurinjo je ocenio da ove sezone sedam klubova može da osvoji Ligu šampiona: Real, Barselona, Inter, Milan, Čelsi, Mančester junajted i prošlogodišnji finalista Bajern iz Minhena.\n"Jedan od tih klubova će osvojiti Ligu šampiona. Može da se dogodi i neko iznenađenje, kao što je Lion prošle sezone igrao u polufinalu. Mogli bi da iznenade i Roma, Arsenal, Totenhem ili Benfika, ali to će biti veoma teško", rekao je Murinjo.


Putin: Uveren sam da će Rusija mirno proći kroz turbulentni period - Sputnjik Srbija\n13:57 24 Septembar 2020\n11:32 11.03.2020 Preuzmite kraći link\n„Čak se ni ne nadam, već sam uveren da će Rusija kroz ovaj turbulentni period proći dostojanstveno, mirno, štaviše, sve su šanse da ključne industrije grane Rusije iz ove situacije izađu mnogo jače i spremne za dalju, veoma ozbiljnu konkurentnu borbu. To će se, sigurno, odraziti na čitavu rusku ekonomiju, i to pozitivno“, rekao je Putin na sastanku sa investitorima.\nKomentarišući situaciju sa berzanskim tržištima i kolapsom cena nafte, Putin je naveo da ovakvi procesi na neki način stvaraju probleme, a na neki način, naprotiv, stvaraju dodatne mogućnosti.\nPutin je dodao da bi Vlada Rusije i Centralna banka trebalo da smanje negativne pojave u ekonomiji kako ih građani ne bi osetili na sebi.\nRuski lider je istakao da će zemlje učiniti sve kako bi stvorila uslove za rad investitora u Rusiji i osigurati bezbednost za ulaganja i minimalizovati rizike.\nekonomija, Vladimir Putin


Izvor: SrbijaDanas.com, 29.Nov.2020, 16:00\nPregovori o novom ugovoru u ćorsokaku.\nPobedom u gostima protiv Sasuola posle poraza od Real Madrida u Ligi šampiona, izgledalo je da će se situacija u Interu makar na kratko stabilizovati.\nIpak, od toga nije bilo ništa pošto španski mediji prenose da Lautaro Martinez po asvaku cenu želi da npaujsti klub, a kako bi to i ostvario angažovao je Žorža Mendeša.\nLautaro Martinez >> Pročitaj celu vest na sajtu SrbijaDanas.com << wants Inter Milan exit? https://t.co/7STlNkwlyB\n— FBI Trader Media (@MediaFbi) November 29, 2020\nMartinez je nezadovoljan kasko teku pregovori oko novog ugovora, jer Inter ne može da ispuni njegove zahteve. Argentinac je zarađivao 2,5 miliona evra po sezoni, a želi da po nvoom ugovoru zarađuje više od pet miliona i to je kamen spoticanja u pregovorima dve strane. Za usluge Martineza zainteresovani su Barselona i Mančester Siti.\nIzvor: SrbijaDanas.com, 30.Nov.2020, 10:28\nNećete verovati o kome se radi...Iako doživljava "drugu mladost" u dresu Milana, sve je izvesnije da bi Zlatan Ibrahimović uskoro mogao da napusti San Siro...Povreda proslavljenog Šveđanina i najboljeg igrača italijanskog velikana, naterala je čelnike Rosonera da razmišljaju o budućnosti...CalcioMercato|...


Bivši srpski košarkaš u SAD ustupio svoju akademiju za karantin\nAutor: 14.04.2020. u 16:22\n"S obzirom na to da se zbog vanrednog stanja škola pohađa preko interneta i da je većina đaka kod kuće, ovaj potez došao je prirodno kao naš vid pomoći i doprinos borbi protiv pandemije", rekao je Džambić.\nNa ovu odluku, ni sama škola Husik, ni njen direktor Din Foster nisu ostali ravnodušni. Odlučili su da ujedine snage, pa će Rade Džambić na svojoj akademiji obezbediti smeštaj, a škola hranu.\n"Znamo da ima dosta dece sa naših prostora koja su na aerodromima i ne mogu da odu svojim kućama. Ovim putem želim da saopštim da su naša vrata otvorena svim ljudima koji su u toj nezahvalnoj situaciji. Direktor škole Din Foster nam se pridružio i pomoći će da ovaj period prođe što bezbolnije", dodao je Džambić.\nOva sportska akademija nalazi se u državi Njujork, u malom gradu Husik Fols i u partnerstvu sa školom Husak, jedna je od najbolje rangiranih škola u SAD. ISA se pokazala kao sjajna polazna tačka za košarkaše koji žele da nastave studije na američkim fakultetima.\nInternat škole može da primi 60 đaka i ima jedini košarkaški teren u Americi koji nosi ime po Srbinu - Tomislavu Vilaretu, bivšem treneru zemunske "Mladosti".\nKorona virusNjujorkRade Džambićustupuo akademiju za karantinDin Foster


“Ženama na selu minimalan iznos od 100 evra koji predlažemo biće od koristi, ali će im pre svega, potvrditi neophodno lično dostojanstvo. Biće to potvrda da društvo vrednuje njihov rad i da se odužuje za sve što su mu tokom svog životnog veka dale gajeći i vaspitavajući decu, radeći u domaćinstvu i brinući o svojim porodicama” naveo je Krkobabić.\n“Ako mlade žene i devojke reše da ostanu u selima, da tu zasnuju porodice, onda smo dobili bitku, onda će selo živeti. Ukoliko želimo da selo živi, treba da stvorimo ambijent da se mlade žene bave preduzetništvom, seoskim turizmom, da osnivaju zadruge, da imaju sopstvene izvore prihoda i budu u poziciji da planiraju, dogovaraju i odlučuju”, istakao je Krkobabić.\nMeđunarodni dan žena sa sela, koji pada uoči Svetskog dana hrane, obeležava se od 2008. godine i odaje počast ulozi žena na selu 15. oktobra svake godine. Tog dana prepoznaje se važnost seoskih žena u unapređivanju poljoprivrednog i ruralnog razvoja širom sveta, navedeno je u saopštenju Ministarstva.\n“Hteli najbolje, ali…”: Bazen Spensa GOTOV do kraja godine, BESPLATNE karte kao izvinjenje


Nasilje nad manjinama utiče na ugled grada - Queeria centar - Peščanik\nNasilje nad manjinama utiče na ugled grada\nQueeria – Centar za promociju kulture nenasilja i ravnopravnosti (Kvirija centar), podržava inicijativu Liberalno demokratske partije (LDP) da se izradi Strategija za bezbednost grada Beograda, kao i današnje održavanje konstitutivne sednice komisije koja je formirana povodom ove inicijative. Podsećamo, LDP je inicijativu podneo nakon nereda nastalih tokom održavanja Parade ponosa 10.oktobra 2010. u Beogradu.\nKvirija centar, kao jedan od organizatora Parade ponosa, pitanje bezbednosti ubraja među najvažnije probleme sa kojima se suočava grad Beograd.\nNetrpeljivost, mržnja, nasilje i diskriminacija sa kojima se svakodnevno suočavaju građani i građanke Beograda, posebno oni koji pripadaju manjinskim grupama, ne samo da štete ugledu prestonice u svetu, već proizvode svakodnevni strah, nesigurnost i getoizaciju onih koji se u takvom gradu osećaju ugroženima.\nDa bi Beograd postao kosmopolitski i otvoren grad, sa prijateljskom atmosferom koja dolikuje svim velikim svetskim metropolama, rešavanje problema nasilja, posebno organizovanog nasilja, mora biti rešeno u što kraćem vremenskom roku, a svaki izgrednik mora biti adekvatno sankcionisan.\nQueeria centar, 20.01.2011.


Univerexport će 31. decembra raditi skraćeno, do 18 časova, 1. januar je neradni dan, 2. januara će prodavnica biti otvorena od 8 do 20 časova, a od 3. do 5. januara market će raditi u redovnim terminima, dok će radno vreme 6. januara biti od 7 do 17 časova, a 7. januar biće neradni dan.\nGomex će 31. decembra raditi do 18 časova, 1. januar je neradni dan, od 2. do 5. januara će prodavnica biti otvorena do 20 časova, 6. januara do 19 časova, a 7. januar je neradni dan.\nSTR „Matić“ će 31. decembra raditi do 17 časova, 1. januar je neradni dan, a od 2. januara radi se po redovnom radnom vremenu.\nPošta neće raditi 1, 2. i 7. janura, a 6. januara će biti otvorena do 14 časova.\nIz Doma zdravlja Bečej obaveštavaju građane da za vreme državnog praznika – Nove godine – zaposleni u Domu zdravlja Bečej neće raditi 1. i 2. januara 2018. godine, u ponedeljak i utorak.\nIpak, u zdravstvenim stanicama u Bačkom Petrovom Selu i Bačkom Gradištu će se raditi od 7 do 10, po rasporedu i sastavu kao za dane vikenda, a ambulante u Radičeviću, Mileševu i Novom selu (III MZ) funkcionisaće po rasporedu i sastavu kao za dane vikenda.\nCentralna apoteka u Bečeju biće otvorena i 1. i 2. januara od 7 do 12 sati po rasporedu rada kao subotom.\nZa vikend, 6. i 7. januara, radi se prema rasporedu kao i za svaki vikend, a 8. januar je redovan radni dan.\nViše iz ove kategorije « Paketići za marginalizovanu decu i decu sa smetnjama u razvoju: Deda Mraz za svako dete\t„Šta znaš o saobraćaju?“ - Najuspešnijima tableti »


3,5 miliona evra za čačanski NTP - Ozonpress :: internet portal\nTag: evri, milioni, NTP\nVlada Srbije planirala je ove godine sprovođenje nekoliko mera kako bi pospešila razvoj IT sektora u Srbiji.\nJedna od mera odnosi se i na pomoć razvoju Naučno tehnološkog parka u Čačku, za šta je predviđeno 3,5 milione evra. Sredstva će biti upotrebljena za obezbeđivanje i opremanje novog poslovnog prostora za potrebe novih firmi i kompanija.\n– Obezbeđivanje i opremanje poslovnog prostora za potrebe poslovne inkubacije osnažilo bi kapacitete organizacije za kreiranje i rast inovacionih kompanija koje bi dale priliku mladim stručnjacima da ostanu u Čačku i svoje znanje primene za razvoj lokalne ekonomije. Proširenje prostornih kapaciteta NTP Čačak biće realizovano preuzimanjem na upravljanje i korišćenje lokacije Tehnos ukupne površine oko 5.500 m2 na prostoru od oko 3,5 ha – navodi se u dokumentu koji je objavila Vlada Srbije.\nNakon čišćenja lokacije i realizacije plana uređenja prostora, usledila bi fazna izgradnja i rekonstrukcija objekata. Nakon useljenja mladih privrednih subjekata, stvorili bi se uslovi za otvaranje 300 novih radnih mesta.\nPredviđena dinamika adaptacije i realizacije projekta je 24 meseca.\nU realizaciju celog posla, Grad Čačak ulaže zemljište i kompletnu infrastrukturu u vrednosti 2.500.000 evra, dok bi učešće Republike u izgradnji i sanaciji postojećih objekata trebalo da bude 3.500.000 evra.\nMršavi rezultati „šrafciger industrije“\nAnonimni 02/05/2018 u 21:18 Odgovorite\nLepo od drzave sto ulaze u Cacak.Idemo dalje.Bice bolje.\nJelena Glišić 02/05/2018 u 22:24 Odgovorite\nDirektor bolnice je pošten i odgovoran rukovodilac. Nadam se da ce mu država poveriti odredjena sredstva.\njavni kritičar 04/05/2018 u 19:43 Odgovorite\nDa li je i dalje aktuelna opcija da se za te potrebe kupi upravna zgrada Čačanske banke?\nIdealna lokacija, ima salu za konferencije i sl., a lako se može prilagoditi za potrebe malih IT firmi koje tek počinju sa radom.\nZa veće firme nije interesantno, naročito one koje rade iste i slične poslove, zbog eventualnih problema sa prelaskom zaposlenih iz jedne u drugu firmu i kasnijih razmirica oko toga.\nAli, za male firme sa nekoliko do par desetina zaposlenih je idealna lokacija, naročito što, kad krenu sa širenjem posla, mogu da se udruže i podele delove posla za koje je svako od njih najstručniji.


Android revija » Nova „Maturang“ aplikacija iz Infostuda Nova „Maturang“ aplikacija iz Infostuda – Android revija\nNova aplikacija koja će vam pomoći da se na vreme, vežbajući online testove, pripremite za prijemni ispit. Aplikacija je vrlo jednostavna za korišćenje i možete je preuzeti besplatno sa Google play store- a.\nMaturang će omogućiti mladima koji razmišljaju o upisu studija da se zabavljajući, na vreme pripreme za prijemni ispit. Kombinujući osvojene rezultate online testova i bodova koje korisnici nose iz srednje škole, aplikacijom se formira potencijalna rang lista kandidata za određeni fakultet. Na ovaj način, ne samo da proveravate svoje znanje iz određene oblasti, već imate mogućnost poređenja sa potencijalnim budućim kolegama koji razmišljaju o upisu istog fakulteta ili visoke škole.\nNamera ovih testova je da vam pruži okvirnu sliku o vašem trenutnom znanju. Aplikacija je nastala kao rezultat istraživanja sajta Prijemni.infostud.com o potrebama generacije Z i podržana je od strane Infostud grupacije.\nNova „Maturang“ aplikacija iz Infostuda was last modified: June 30th, 2016 by Goran Aničić


Istraživanje: Građevinska mafija jača od države – Gerila\nGerila > Društvo > Istraživanje: Građevinska mafija jača od države\nIstraživanje: Građevinska mafija jača od države\nobjavljeno na Dec. 13, 2017 u 3:19 pm\nSudeći i samo po naslovima iz prethodnih nekoliko meseci, u izgradnju bez papira ne ulaze ljudi koji obezbeđuju sebi krov nad glavom, nego investitori čiji se identitet obično skriva, ali koji mogu da “obezbede” ćutanje ako ne inspekcija, koje u poslednje vreme reaguju na prijave građana, onda bar pravosuđa.\nI sve to uprkos novim zakonima, značajnom napretku u proceduri izdavanja građevinskih dozvola i tvrdnjama da “više ni cigla neće moći da se ugradi bez dozvole”. Otvoreni su čak i telefoni na koje građani mogu da prijave nelegalno gradilište, inspekcije, od republičke do lokalnih, po nekoliko puta izlaze na teren ali jedino što mogu da utvrde nakon što su naložili obustavu radova je da zgrada i dalje “dobro napreduje”, a da se iskidana žuta traka koja označava zabranu, valja između šuta i naslaganog materijala. Prema zakonu, inspekcije obično pokrenu proceduru koja podrazumeva podnošenje krivične prijave, čime se njihova uloga završava a loptica prebacuje pravosuđu. I tu obično sve staje. Rodić ističe da je upravo to slaba karika koja omogućava da se divlji objekti nekažnjeno množe.\n– Većina tih problematičnih investitora oslanja se na prethodna iskustva da država nerado ruši sagrađeno kao i da je spremna “još samo ovaj put” da uvede opštu amnestiju. Međutim, ćutanje pravosuđa ukazuje da je u takvim situacijama uvek reč o nečijoj zoni interesa koji su toliko moćni da mogu da zaustave procedure. Zato ćemo se sa problemom bespravne gradnje, divljih objekata koji su unakazili i prestonicu i sve atraktivne destinacije u Srbiji, suočavati sve dok se prvih nekoliko građevinara ne nađe u zatvoru zbog gradnje bez dozvole. Zakon to propisuje još od 2002. godine, ali ja ne znam nijedan slučaj investitora koji je zbog nelegalne gradnje zaglavio zatvor. A dok se to ne desi, divlji objekti će nastaviti da niču – zaključuje Rodić.\nPrema rečima konsultanta za investicije Mahmuda Bušatlije, novi zakon koji je donelo Ministarstvo u sadašnjem mandatu, samo je “šminkanje” prethodnog, Dulićevog zakona, a naglašava da je sadašnja verzija otvorila veće mogućnosti za manipulaciju.\n– Tačno je da su ranije investitori išli čak na 80 šaltera kako bi prikupili dokumentaciju potrebnu uz zahtev za dobijanje dozvole. Sada se predaje samo zahtev, dokument da je lokacija regulisana i eventualno urbanistički uslovi a šalteri između sebe pribavljaju sve ostalo. Problem je, međutim, što ostali propisi koji regulišu rad državne administracije nisu tome prilagođeni, neki od njih čak i zabranjuju komunikaciju među institucijama. U tako nesređenom sistemu, dozvole se ipak izdaju, ali je pitanje kako – kaže Bušatlija i dodaje da divlju gradnju podstiče i to što se efekti Zakona o ozakonjenju nikako ne vide, pa je logika investitora da “ako država nije uspela da to pitanje reši do sada, zašto i oni ne bi nastavili sa prethodnom praksom”.\nTagovibeograddozvolegrađevinarstvograđevinska mafijagradnjanelegalna gradnjanelegalni objektipapirologijapropisisrbijazakon


POKS poziva na zamrzavanje razgovora sa Prištinom - www.025.rs\nHomeSOMBORDRUŠTVOPOKS poziva na zamrzavanje razgovora sa Prištinom\n07/10/2018 redakcija DRUŠTVO, NASLOVNA, POLITIKA, SOMBOR 0\n– POKS poziva državni vrh da zamrzne razgovore sa Prištinom oko otvorenih pitanja na Kosovu i Metohiji zbog incidenta koji se dogodio upadom Hašima Tačija na sever Kosova. Srbija ne treba da učestvuje u dijalogu do maja 2019. godine, kada će se održati izbori za Evropski parlament, na kojima se očekuje pobeda desničarskih stranaka i promena politike EU prema Kosovu i Metohiji, u našu korist. – rekao je Žika Gojković, predsednik POKS i narodni poslanik.\nPOKS smatra da, bez obzira na bolje odnose koje će Srbija graditi sa Rusijom i Kinom, treba da se nastave reforme koje za cilj imaju usaglašavanje zakona sa standardima Evropske Unije, a naročito sa državama koje su najrazvijenije i najuređenije među njima, a to su monarhije. Srbiji je to potrebno – ne zbog ulaska u EU – koliko zbog pozitivnih efekata na našu ekonomiju, poboljšanje životnog standarda i izgradnju pravne sigurnosti naših građana.\nProglašena lista Srpska napredna stranka – Socijalistička partija Srbije za izbore za savet MZ Karavukovo\nOdbornička grupa Srpske napredne stranke obaveštava javnost da će se solidarisati sa poslanicima Narodne skupštine i ostati u zgradi opštine […]\nIndustrijska proizvodnja u Republici Srbiji u decembru 2016. godine veća je za 3,9% nego u decembru 2015. godine, a u […]


Premijeri Srbije i Kosova Ivica Dačić i Hašim Tači počeli su u Briselu razgovor u okviru sedme runde dijaloga Beograda i Prištine uz posredovanje šefice evropske diplomatije Ketrin Ešton.\nReazgovor je prema riječima portparolke Kerin Ešton, Maji Kocijančić počeo nešto nakon 11 sati.\nPrethodno se premijer Srbije Ivica Dačić sastao sa američkim diplomatom zaduženim za Zapadni Balkan Filipom Rikerom, koji važi za "tihog učesnika" dijaloga pošto se u Briselu pojavljuje uoči svake runde.\nTokom dosadašnjih rundi briselskog dijaloga postalo je uobičajeno da Riker, koji u Stejt Departmentu zauzima mesto zamenika pomoćnika državnog sekretara, ima odvojene susrete sa pregovaračima na marginama pregovora.\nKako prenose mediji u EU kažu da su spremni da pregovori traju cijli dan, odnosno sve dok se ne postigne dogovor. Takođe, ne isključuje se mogućnost da se, ako dogovor o sjeveru Kosova izostane, Dačić i Tači sastanu za par dana.


Štampane trake | VirtualniGrad\nŠtampane trake, koje proizvodi Korać R, ne samo da su sjajan i povoljan vid reklame Vašeg brenda, već ih njihova praktičnost i upotrebljivost čini neophodnima u bezmalo svakoj vrsti delatnosti. Samolepljive trake, na kojima se štampa logo, tekst ili crtež po Vašem izboru, namenjene su za lepljenje i oblepljivanje kutija, te Vam istovremeno služe za pakovanje i obeležavanje i u reklamne svrhe.\nReklamne trake ujedno predstavljaju i zaštitu proizvoda, upakovanim u lake i srednje teške pakete. Sama selotejp traka, na kojoj se obavlja štampanje, izuzetno je čvrsta i izdržljiva, što je u skladištenju i prevozu robe od velike važnosti. Neškodljive su po zdravlje i otporne na sve vremenske uslove, te je i sadržaj paketa znatno sigurniji.\nReklama koja se ovim putem emituje u javnost je i te kako efektna, a znatno je jeftinija od opcije štampanih kutija. Korać R će Vam obezbediti i sve ostale vrste samolepljivih trajka za industriju, raznovrsnih namena. Uz njihovu pomoć, odabvraćete najadekvatnije trake za Vašu delatnost, koje će Vam doneti maksimalnu korist.\nUnapredite svoj posao ovim višenamenskim proizvodima. Nabavite samolepljive štampane trake, kontaktirajte Korać R.


Zahvalan sam ministarki Ireni Vujović na podršci - rekao je Vesić\nPredstavnici Grada Beograda i Ministarstvo zaštite životne sredine održali su danas veoma sadržajan sastanak u vezi sa Predlogom zakona o buci, koji bi uskoro trebalo da se nađe na javnoj raspravi.\n– Zahvalan sam ministarki Ireni Vujović na podršci i razumevanju problema u kojem se nalaze stotine hiljada građana Beograda koji su decenijama izloženi buci. Predlog zakona je skoro utvrđen i ostalo je da Radna grupa usaglasi još neke tehničke detalje kako bi bio poslat na javnu raspravu. Kada zakon bude usvojen, Komunalna milicija i inspektori za zaštitu životne sredine moći će bez najave da proveravaju nivo buke putem sprava koje su baždarene i kojima će biti opremljen svaki milicionar. Komunalna milicija moći će na licu mesta da izriče mere prestanka emitovanja glasne muzike i da privremeno oduzme sredstvo sa koga se emituje nedozvoljena buka. Na taj način konačno ćemo da zaštitimo stotine hiljada Beograđanki i Beograđana koji su izloženi teroru bahatih sugrađana koji misle da mogu da rade šta hoće i da za njih zakon ne važi – naveo je zamenik gradonačelnika Goran Vesić.\nOn je istakao i da je dogovoreno da brod “Argus”, koji je naučna laboratorija, bude korišćen za kontrolu zagađenja pre svega Save tokom vikenda, kada jedan broj privrednih subjekata ispušta u reku opasne i otrovne materije.\nDeca Beograda: Anđela Janjušević - liderka naših rukometašica na Svetskom prvenstvu\nbuka Goran Vesić Irena Vujović Ministarstvo zaštite životne sredine Predlog zakona


Početna > Prava intelektualne svojine > Autorsko i srodna prava > Kolektivne organizacije\nZakonom o autorskom i srodnim pravima (“Službeni glasnik RS”, broj 104/2009 i 99/2011), regulisano je kolektivno ostvarivanje autorskog i srodnih prava, posredstvom organizacija za kolektivno ostvarivanje autorskog i srodnih prava.\nZavod za intelektualnu svojinu kao posebna organizacija državne uprave Republike Srbije nadležan za pitanja intelektualne svojine, na osnovu Zakona, odnosno članova 152. do 191. izdaje dozvole za obavljanje delatnosti kolektivnog ostvarivanja podnosiocima zahteva, odnosno donosi rešenja o odbijanju zahteva kao i rešenja o obnovi dozvole za obavljanje delatnosti kolektivnog ostvarivanja autorskog odnosno srodnih prava. Zavod je nadležan i za vršenje nadzora nad radom kolektivnih organizacija.\nZahtev za osnivanje organizacije mogu da podnesu:\n- Nosioci autorskog odnosno srodnih prava;\n- Njihova udruženja.\nUredan zahtev za dobijanje dozvole za obavljanje delatnosti kolektivnog ostvarivanja autorskog odnosno srodnih prava sadrži:\n1. osnivački akt organizacije;\n3. izvod iz registra pravnih lica, ukoliko su osnivači pravna lica;\n4. dokaz o poslovnom sedištu organizacije;\n5. podatke o broju autora, odnosno nosilaca prava koji su ovlastili organizaciju da ostvaruje prava na njihovim delima, odnosno predmetima srodnih prava;\n6. popis dela, odnosno predmeta srodnih prava koji će činiti repertoar organizacije;\n7. dokaze o ispunjenosti kadrovskih, tehničkih i organizacionih pretpostavki za efikasno kolektivno ostvarivanje prava koja su im poverena i\n8. dokaz o uplati propisane takse uređene zakonom kojim se uređuju republičke administrativne takse.\nDozvola za obavljanje delatnosti izdaje se organizaciji koja ispunjava sledeće uslove:\n2) njeni članovi, koji su je na osnovu ovlašćenja ili ugovora ovlastili da ostvaruje prava na njihovim delima, odnosno predmetima srodnih prava, predstavljaju većinu nosilaca autorskog, odnosno srodnih prava iz oblasti na koju se odnosi delatnost organizacije, a imaju prebivalište,odnosno sedište u Republici Srbiji ili su njeni državljani;\nDozvolu za kolektivno ostvarivanje autorskog i srodnih prava imaju sledeće organizacije:\n1.“SOKOJ“ – Organizacija muzičkih autora Srbije, Beograd, Mišarska 12-14;\n2. “OFPS“ - Organizacija proizvođača fonograma Srbije, Beograd, Masarikova 5/19;\n3. “PI“ - Organizacija za kolektivno ostvarivanje prava interpretatora, Beograd, Majke Jevrosime 38.\n4. "OFA" - Organizacija fotografskih autora, Beograd, Vladimira Popovića 36/18;\n5. Organizacija za ostvarivanje reprografskih prava, Beograd, Makedonska 5, 2. sprat, Tržni centar “Staklenac” na Trgu Republike;\n6. Organizacija filmskih autora Srbije, Beograd, Terazije 26;


43 miliona dolara za razvoj Bora - Bor 030\nNaslovna Vesti Gradske vesti 43 miliona dolara za razvoj Bora\n43 miliona dolara za razvoj Bora\n21.2.2009. | 05:07\nPredstavnici Svetske Banke prezentovali su juče u Brestovačkoj banji projekat Regionalnog razvoja Bora, vredan 43 miliona dolara.\nZa projekat rešavanja nasleđenih ekoloških i socijalnih problema u Boru i Majdanpeku, Vlada Srbije dobila je od Svetske banke kredit po izuzetno povoljnim uslovima.\nDeo od 33 miliona dolara došao je iz fonda Međunarodne banke za obnovu i razvoj, a tranša od oko 10 miliona obezbeđena je od druge grupacije Svetske banke – Međunarodnog udruženja za razvoj.\nProjekat Regionalnog razvoja Bora odobren je od strane Svetske banke u maju 2007.god, a sredstva su postala dostupna od 16. decembra 2008.god. ratifikacijom ugovora od strane Skuštine Srbije.\nOvim projektom je predviđena rekonstrukcija nekoliko ekoloških „crnih tačaka“ u opštini Bor za čije održavanje Vlada Srbije do sada nije imala novca.\nSredstva u iznosu od oko tridesetak miliona dolara biće upotrebljena za zatvaranje i rekultivaciju jalovišta Veliki Krivelj 2 i brane 3, rekonstrukciju i izmeštanje kolektora koji ide ispod Velikog Krivelja, zatvaranje i rekultivaciju starog jalovišta Bor, obezbeđivanje bezbednog pristupa komunalnoj deponiji u Boru, procena rizika svih jalovišta RTB-a i aktivnosti koje obezbeđuju poboljšanje kvaliteta odlivnih voda sa postojećih deponija raskrivke.\nPreostalih desetak miliona dolara biće upotrebljeno za podsticaj razvoja i otvaranje novih malih i srednjih preduzeća, kao i podsticaj samozapošljavanje kroz mikro kredite i proširenje kapaciteta borskog Biznis inkubatora, a u planu je i otvaranje jednog biznis inkubatora u Majdanpeku.\nZvanični početak realizacije projekta očekuje se druge nedelje marta ove godine, a svi radovi predviđeni projektom moraju biti završeni do kraja 2013. godine.\nSvetska ekonomska kriza ne ugrožava projekat\nCelokupna sredstva za realizaciju projekta su obezbeđena i tekuća svetska ekonomska kriza neće ugroziti aktivnosti predviđene projektom.


Vakcinacija bez zakazivanja u ambulantama u Bajmoku, Čantaviru i Subotici - Dom Zdravlja Subotica\nPonedeljak, 15. Mar 2021.\nKako bi omogućio građanima iz Bajmoka, Čantavira i okolnih sela, kao i Subotice koji žele da se vakcinišu, a nisu do sada došli na red, ali i da bi se ubrzao proces vakcinacije, Dom zdravlja Subotica i danas je obezbedio zainteresovanim osobama starijim od 60 godina da se vakcinišu bez zakazivanja.\nVakcinacija će se obaviti u ambulantama u Bajmoku (Maršala Tita bb), Čantaviru (Jožefa Atile 13) i Ambulanti 1 (Evgenija Kumičića 4) u Subotici, u periodu od 9 do 16 časova. I za ovu priliku obezbeđene su vakcine kompanije „Sinofarm“ (kineska vakcina) i mogu je primiti građani stariji od 60 godina, bez zakazivanja.\nZainteresovani građani iz Bajmoka, Čantavira i okolnih sela i Subotice kada krenu na vakcinaciju treba sa sobom da ponesu lični dokumenat sa slikom, po mogućnosti da popune i ponesu sa sobom obrazac za saglasnost kako bi se ubrzao proces evidentiranja u sistem. Ukoliko građani nisu u mogućnosti moći će to da urade na punktu.\nNa centralnom punktu za vakcinaciju u Novoj opštini, Trg Lazara Nešića 4, i danas se vrši vakcinacija i revakcinacija građana po pozivu od „eUprave“, od 8 do 20 časova.\nMolimo sve građane koji žele da prime vakcinu da na vakcinaciju dođu uz obavezno pridržavanje epidemioloških mera - nošenje zaštitne maske i održavanje rastojanja.


MIODRAG KOSTIĆ DOBITNIK ZLATNOG ZNAKA CRVENOG KRSTA SRBIJE - POLJOPRIVREDNIK specijalizovani list za selo\nDatum kreiranja ponedeljak, 11 mart 2019 14:19\nCrveni krst Srbije, na predlog Crvenog krsta Novog Sada, dodelio je priznanje "Zlatni znak" Miodragu Kostiću, predsedniku MK Group. Ova nagrada Miodragu Kostiću je uručena na sednici skupštine Crvenog krsta Srbije na kojoj je istaknuto da ove godine humanitarna organizacija, čija je osnovna delatnost pomoć onima kojima je najpotrebnija, obeležava 143 godine rada. Zlatni znak Crvenog krsta Srbije dodeljuje se za izuzetan humanitarian rad i odgovornost pokazanu prema pripadnicima ugroženih društvenih grupa.\n- Izuzetno mi je drago da sam ovim priznanjem deo velike porodice Crvenog krsta i da smo, kako ja lično, tako i cela MK Group, svojim aktivnostima pomogli da bar malo učinimo srećnijim korisnike ove organizacije. Nije fraza da je naše malo nekome mnogo, a upravo povratne reakcije korisnika humanitarne pomoći ispunjavaju naša srca i potvrđuju da je pomoć upućena na pravu adresu. Društveno odgovorno poslovanje duboko je utkano u svakodnevni rad čitave MK Group, a samo u prethodnih pet godina sproveli smo 500 CSR akcija i donirali 4.000.000 evra, rekao je Miodrag Kostić, predsednik MK Group, povodom priznanja koje je dobio.\nOrganizaciju Crvenog krsta daleke 1881. godine osnovali su pojedinci, vizionari i humanisti, u želji da bude stub humanosti i čovekoljublja u našoj zajednici.\n- Priznanjima koja smo danas dodelili želimo da nagradimo humanitarni rad i društvenu odgovornost pojedinaca, organizacija i institucija, izjavio je sekretar Crvenog krsta Novog Sada Dragan Lazić i najavio da je osnovna ideja aktivnosti Crvenog krsta u sledećoj godini 10 oblasti delovanja i poštovanje principa ove organizacije u nameri da se pruži pomoć onima kojima je to potrebno.\nMK Group kontinuirano osluškuje potrebe zajednice u kojoj posluje, jer investiranje u poboljšanje kvaliteta života sugrađana predstavlja ulaganje u bolje sutra svih. Završetak akcije Magnet za ljubav, novčana pomoć porodicama unutar svog sistema samo su najnovije društveno odgovorne aktivnosti MK Group. Među priznanjima koje je Miodrag Kostić za svoj humanitarni rad dobio jeste i bedž časti koji dodeljuje Međunarodna organizacija SOS Dečje selo u znak zahvalnosti za dugogodišnju podršku i doprinos ostvarenju misije čiji je cilj "dom pun ljubavi za svako dete", navodi se u saopštenju ove kompanije.


Stivi Vonder: Selim se u Ganu, ne želim da živim u SAD - mediji.net\nStivi Vonder: Selim se u Ganu, ne želim da živim u SAD\nLegendarni i višestruko nagrađivani muzičar Stivi Vonder, odlučio je da se preseli u Ganu.\nMuzičar je o svojoj odluci pričao u intervjuu sa Oprom Vinfri, navodeći da je razlog njegove selidbe politička klima u SAD.\n“Ne želim da deca moje dece i dalje mole ljude da ih volu i poštuju. Nadam se da će se stvari promeniti u SAD za tamnopute građane, ali ja to ne želim da čekam”, rekao je on.\nNa pitanje da li će se zauvek preseliti u Ganu, Stivi je odgovorio – “da”.\nOvo nije prvi put da je to izjavio.\nopra vinfriAktuelna tema\nSupruga funkcionera američke aviokompanije American Airlines, Džejmsa Fejta, koji je ubijen u Teksasu, na televiziji je navodno glumila ožalošćenu ženu pošto je policija u međuvremenu otkrila sumnju da je bila u "emotivnoj vezi" sa osumnjičenim za ubistvo njenog supruga, javljaju mediji.


Stefanović pozvao na jedinstvo i solidarnost zarad građana | Novosti.RS\n07. 04. 2020. u 13:34\nOn je u izjavi Tanjugu rekao da sada nije trenutak da se vraća u prošlost, kao i da trenutak u kome se ceo svet bori protiv novog korona virusa ne bi trebalo da se koristi za politička prepucavanja i za politiku, a da bi oni koji ne žele da pomažu građanima, trebalo da pokažu makar malo odgovornosti time što neće ni da odmažu.\nStefanović je ocenio da je žalosno to što ljudi koji danas kritikuju predsednika Srbije Alreksandra Vučića u prošlosti nisu uradili ništa da poprave stanje u zdravstvu, nisu kupili stotine respiratora, izgradili neku bolnicu ili klinički centar, što su dozvolili da, dok su bili na vlasti, lekari imaju manje plate nego što danas imaju medicinske sestre.\nKako kaže, žao mu je što je odgovorna i odlučna odluka predsednika Srbije da pomogne građanima Novog Pazara, u trenutku kada broj zaraženih virusom korona u tom gradu raste, naišla na oštre osude i kritike ljudi kojima je politika preča od života.\nPrema njegovim rečima, pomoć u respiratorima, tamo gde su oni sada neophodni, pokazatelj je brige za ljude, bez obzira na njihovu versku ili etničku pripadnost.\n"To što su predstavnici prethodnih vlasti izbegavali i da odu u Novi Pazar, a kamoli da pomognu, najbolji je dokaz koliko im je stalo do ljudi iz ovog dela naše zemlje. Predsednik Vučić je i ovim potezom pokazao da jednako brine o svima", rekao je Stefanović.\nOn je ocenio da je poseta predsednika Vučića Novom Pazaru dobar potez i još jedan korak ka tome da se kontroliše broj zaraženih, kako bi zdravstveni sistem mogao da se izbori i prevaziđe tešku situaciju.\n"Zato budimo svi podrška lekarima i medicinskom osoblju, a ne njihov kamen spoticanja", zaključio je Stefanović.


Pčelari Srbije se okupili na sajmu u Beogradu - AgroSmart\nXII Državni pčelarski sajam otvoren je u subotu, 1. februara 2020, u hali 2 Beogradskog sajma, a zatvara se danas. Organizator ove ugledne međunarodne manifestacije je Savez pčelarskih organizacija Srbije, prenosi portal Beogradskog sajma.\nSajam je prilika da se, pored meda i drugih pčelinjih proizvoda, po najpovoljnijim uslovima nabave i kompletna pčelarska oprema i repromaterijali, а posetioci tokom sajma mogu da uživaju u raznovrsnom izložbenom, obrazovnom, promotivnom, privrednom i turističkom sadržaju i programu.\nPored izlagačkog i takmičarskog dela, organizator je predvideo i više stručnih panela i seminara. Tako su za subotu planirani međunarodni stručni seminar posvećen „Novim istraživanjima o varoi, biotehničkoj kontroli varoe i najnovijim trendovima u suzbijanju varoe“ i razgovori stručnjaka sa pčelarima.\nNedelja će biti u znaku takmičarskog predstavljanja a potom i proglašenja najboljih inovacija u oblasti pčelarstva.


Ubistva u Sarajevu i Podrinju - Istinomjer\nPartije: Ujedinjena Srpska | Oblasti: Pravna država\n“Poništili smo izvještaj o Srebrenici i sada ćemo da istražimo ko je ubio 3700 ljudi u Podrinju i 5300 ljudi u Sarajevu. To su cifre koje prevazilaze brojeve koji se spominju u Srebrenici.”\nIzvor: Emisija "Novo jutro"\nVlada Republike Srpske, na 7. sjednici održanoj 7. februara 2019. godine, donijela je Rješenje o imenovanju Nezavisne međunarodne Komisije za istraživanje stradanja Srba u Sarajevu u periodu od 1991-1995. godine, kao i Rješenje o imenovanju Nezavisne međunarodne komisije za istraživanje stradanja svih naroda u srebreničkoj regiji u periodu 1992-1995. godine. Tom prilikom direktor Republičkog centra za istraživanje rata, ratnih zločina i traženje nestalih lica, Milorad Kojić naveo je da će konistitutivne sjednice ovih komisija biti održane u martu.\nNešto kasnije, 25. marta 2019. godine članovi Komisije za istraživanje stradanja Srba u Sarajevu u periodu od 1991 – 1995. godine sastali su se u Banja Luci na konstitutivnoj sjednici na kojoj su analizirali formativne dokumente i dogovorili metodologiju rada. Javnost je tada obavještena da će Komisija zasjedati tri dana, te je rečeno novinarima da “izjave nisu predviđene, dok članovi Komisije ne zaduže predstavnika koji će ubuduće izvještavati javnost o rezultatima njihovog rada”.\nNekoliko dana kasnije, Milorad Kojić izjavio je “da su stvorene sve pretpostavke da nezavisna međunarodna komisija za istraživanje stradanja svih naroda u srebreničkoj regiji u periodu od 1992. do 1995. godine sutra počne da radi”.\nMi smo kao administrativna i tehnička podrška obezbijedili sve resurse koji su u punom kapacitetu na raspolaganju komisijama i svim odlukama koje budu donosile. Nezavisna međunarodna komisija za istraživanje stradanja Srba u Sarajevu u periodu od 1991. do 1995. godine donijela odluku da neće istupati u javnost dok ne sastave konačan izvještaj. O svojoj metodologiji i planu rada, kao i načinu na koji će se obraćati javnosti, svoju odluku će sutra donijeti i članovi komisije za istraživanje stradanja svih naroda u srebreničkoj regiji u periodu od 1992. do 1995. godine i mi ćemo u potpunosti poštovati njihov stav.\nMilorad Kojić, 31. 3. 2019.\nU sedmom dijelu 21. Izvještaja Republike Srpske upućenom Savjetu bezbjednosti UN, iz maja 2019. godine, navodi se da je “formiranje dvije nezavisne međunarodne komisije za Sarajevo i Srebrenicu dio traganja za istorijskom istinom i Republika Srpska se nada se da će one pomoći da se dođe do sveobuhvatnijih i tačnih istorijskih činjenica o ratu, te podstaći pomirenje među narodima u BiH”.\nVlada Republike Srpske usvojila je u oktobru 2020. godine zaključke o radu Nezavisne međunarodne komisije za istraživanje stradanja Srba u Sarajevu u periodu 1991-1995. godine.\nU Administrativnom centru Vlade Republike Srpske održana je posebna sjednica Vlade Republike Srpske, na kojoj se razmatrao Izvještaj o radu Nezavisne međunarodne komisije za istraživanje stradanja Srba u Sarajevu u periodu 1991-1995. godine. Na prijedlog predsjednika Komisije profesora Rafaela Izrelija koji se obratio putem video-linka, Vlada Srpske je primila izvještaj k znanju i usvojila zaključke. Kojić je naglasio je da će Vlada Srpske prihvatiti rezultate ovog Izvještaja. Naglasio je da su Izvještajem obuhvaćena silovanja, ubistva i drugi zločini nad Srbima, te da pokazuje da je srpska zajednica u Sarajevu uništena u totalitetu. Istakao je da su autori, u zavisnosti od svojih referenci i stručnosti, obrađivali svako svoj dio poglavlja, te da stoje u punom kapacitetu iza kompletnog Izvještaja. Kojić je naveo da je Centar dostavio svu dokumentaciju koju je Međunarodna komisija tražila na uvid, te da su korišteni domaći i međunarodni izvori. Međunarodna komisija je informacije i dokumenta tražila i od institucija Federacije BiH, ali, nažalost, nijedan dokument nije dostavljen. On je dodao da je Međunarodna komisija završila svoj rad i na Izvještaju za Srebrenicu, te da su u toku tehničke stvari, kao što je lektorisanje i prevod, nakon čega će i ovaj izvještaj biti predstavljen javnosti.\nRepublički centar za istraživanje rata, ratnih zločina i traženje nestalih lica, Saopćenje, 23. 10. 2020.


25-09-2020 16:39 Svet Region\nKoordinator UN za migraciju Peter Van der Auverart izjavio je da lokalne vlasti u Bosni i Hercegovini izlažu migrante i izbeglice nepotrebnim patnjama uprkos tome što imaju pristup sredstvima da im obezbede adekvatan smeštaj i pomoć.\nBalkan (Ilustracija: Pixabay)\nPeter Van der Auverart je upozorio da se bliži loše vreme, a da raste broj migranata u Bosni i Hercegovini koji borave na otvorenom zbog stalnog odbijanja vlasti na različitim nivioma da koordinišu svoj rad i pronađu jedinstveno rešenje na državnom nivou.\nPredstavnik Međunarodne organizacije za migracije u Bosni rekao je za AP da neke lokalne vlasti, umesto da pomognu agenciji UN da proširi smeštajne kapacitete za migrante, čak ograničavaju pristup smeštaju koji već postoji.\nOd oko 8.500 migranata zaglavljenih u Bosni, 2.500 je primorano da spava napolju "u šumama, napuštenim zgradama i na ulicama", uglavnom u regionu Krajine koja deli krajnje poroznu granicu sa Hrvatskom, članicom EU u dužini od 1.000 kilometara, navodi AP.\n"Žalosno je što je to apsolutno nepotrebno u smislu da imamo finansijske resurse, obezbeđene mahom od strane EU, da se zbrinu svi ovi ljudi", rekao je on.\nKako je objasnio, jedan centar u Krajini predviđen je za 1.500 ljudi, a lokalne vlasti dopuštaju smeštaj samo 500.\n"Sutra bih mogao sa ulice da dovedem 1.000 ljudi u centar, ali nije mi dozvoljeno", dodao je on.\nAP dodaje da bosanske vlasti nisu bile dostupne za komentar.\nVan der Auverart kaže da Bosna ima "nekoliko nedelja da se okupi" da odluči na državni način da se pozabavi aktuelnom migrantskom situacijom.\n"Ako to ne uradimo, imaćemo humanitarnu krizu za mesec dana, imaćemo ljude koji spavaju na snegu, uključujući porodice i decu", rekao je Van der Auverart.\nKako su Srbi atakovali na Kongres SAD, pogledajte OVDE.


Aleksandar Popov: Da je bolje komunikacije sa Hrvatskom, ne bi bilo blokade | Autonomija\nAleksandar Popov: Da je bolje komunikacije sa Hrvatskom, ne bi bilo blokade\n"Da postoji komunikacija između političara umesto što se ti odnosi zloupotrebljavaju u predizbornim kampanjama zarad unutrašnje- političkih stvari, problemi bi bili rešeni"\nDirektor Centra za regionalizam Aleksandar Popov ocenio je da bi problemi oko otvaranja poglavlja 26 bili rešeni da su Srbija i Hrvatska imale bolje odnose u ranijem periodu.\nOn je podsetio da dve zemlje imaju i formiranu mešovitu komisiju koja bi trebalo da se sastaje i rešava postojeće probleme, alida se ona ne sastaje redovno.\n“Srbija je mogla da bude više proaktivna i radi na rešavanju tih pitanja”, istakao je Popov za N1 televiziju, dodajući da je napravljen sporazum izemeđu Hrvatskog nacionalnog veća i srpskog Ministarstva prosvete i da je u toku rešavanje problema oko udžbenika.\n“Ali, mi nemamo normalne odnose u najmanju ruku već četiri godine a propušten je period od 2000. godine da se rešavaju otvorena pitanja jedno po jedno”, naglašava on podsećajući da je zahlađenje počelo s dolaskom SNS-a na vlast u Srbiji a da je nastavljeno sa dolaskom Tomislava Karamarka na vlast u Hrvatskoj.\nPrema njegovim rečima, u Srbiji vlada uverenje da je sadašnji lider HDZ-a Andrej Plenković umerenija opcija i da će uspeti da dovede radikalizovani HDZ u desni centar, ali to se za sad nije desilo.\n“Verovatno ima jak otpor unutar stranke. Ostaje da vidimo da li će se to desiti i da li će uspeti da pacifikuje desno krilo unutar stranke”, kazao je Popov.\nOn podseća da je Srbija stalno u predizbornoj kampanji i da se zloupotrebljavaju međusobni odnosi za unutrašnje svrhe. Takođe dodaje da postoji dosta stvari koje bi sama Hrvatska trebalo da uradi na unpređenju položaja srpske manjine u Hrvatskoj jer ona, kao članica EU, treba da poštuje standarde Unije.\n„Sa obe strane ima što-šta da se poradi i to je stvar za političare, da se sreću i rešavaju ove probleme. Nemamo dobar dijalog, to se nagomilava, imamo zaostavštinu iz 90 godina“, navodi Popov, ističući da susret Vučića i hrvatske predsednice Kolinde Grabar Kitarović na mostu uopšte nije bio istorijski


Hotel Titanic Beach Spa & Aqua Park 5* se nalazi u južnom delu Hurgade, oko 15 km aerodroma i oko 17 km od centra. Ima najveći aqua park sa brojnim toboganima, bazen sa veštačkim talasima, lenju reku i mnoge druge sadržaje za uživanje cele porodice.\nNa jugu Hurgade, oko 17km od centra – Sakale i oko 10km od aerodroma. Gostima su na raspolaganju bazeni za decu i odrasle, 13 tobogana za decu...\nHotel Royal Lagoons Aqua Park smešten je u novom delu grada, na šetalištu El Memsha, gde se nalaze poznati lanci restorana, klubovi i tržni centri.\nNalazi se u zalivu Sahl Hasheesh, na oko 35 km južno od centra Hurgade i na oko 20 minuta vožnje od aerodroma.\nNa 12 km južno od novog turističkog dela El Memsha nalazi se hotel Albatros Palace 5*, pravi raj za odmaranje.\nModeran hotelski kompleks hotel Jaz Aquaviva nalazi se u zalivu Makadi, na oko 30 km od aerodroma u Hurgadi i na 35 km udaljenosti od centra Hurgade. Hotel je stvoren za uživanje cele porodice.


Estetska hirurgija / Estetska hirurgija lica/ Lipofiling (Transplantacija masti – Fat grafting)\nLipofiling je intervencija koja podrazumeva uzimanje sopstvenog masnog tkiva koje se potom obradi, a onda prebacuje na drugo željeno mesto. Mast se obično koristi kada želimo da popunimo neki defekt (udubljenja na licu i telu). Takođe, mast se koristi i za povećanje grudi i zadnjice.\nTreba imati u vidu da ona količina masti koja je transplantirana ne ostaje u potpunosti na mestu gde je aplikovana. Jedan deo te masti se razgradi što zavisi od više faktora: kvaliteta same masti, veličine masnih ćelija, tehnike uzimanja, načina obrade, kao i od regije gde je mast transplantirana. Realan rezultat postiže se nakon 3 meseca od intervencije nakon čega se procedura može ponoviti u koliko je potrebno.\nPrednost lipofilinga je u tome što se koristi sopstveno tkivo i što ono trajno ostaje u organizmu.Regije sa kojih se mast najčešće uzima su stomak, butine, kolena, …Procedura se izvodi u lokalnoj anesteziji i traje oko 30 minuta.Odmah nakon procedure pacijent je sposoban da ide kući.


U RS rade predskazivači sreće i utjerivači dugova\n05.03.2012. / 7:47\nBANJALUKA , Gatara, predskazivač sreće i sudbine, pjevač ili plesač na ulici i u noćnom klubu, hipnotizer, SOS majka ili teta i utjerivač dugova samo su neka od zanimanja koja zvanično postoje u Republici Srpskoj.\nTa su zanimanja navedena i u dokumentu “Klasifikacija zanimanja BiH – Šifarski popis zanimanja za RS”, koji se nalazi na sajtu Zavoda za statistiku Srpske.\nU kategoriju “travari” svrstana su zanimanja namještač kostiju, travar, vrač, seoski iscjeljitelji… Ova lica, prema zvaničnoj definiciji, liječe povrede primjenom biljnih i drugih terapija koje su zasnovane na vjerovanjima iz posebnih kultura.\nZanimanje utjerivač dugova svrstano je u kategoriju “inkasant sa srodnim poslovima” kao što su inkasant i sakupljač priloga za dobrotvorne svrhe. U opisu ovog posla stoji da su “inkasanti i utjerivači dugova službenici naplate potraživanja i drugi srodni radnici koji vrše naplatu na osnovu računa kod kojih je prekoračen rok za plaćanje i neispravni čekovi i objavljuju naplatu kompenzacijom”.\nPored toga, poslovi uključuju traganje za dužnicima i njihovo lociranje, telefoniranje i posjećivanje, pisanje klijentima s ciljem naplate novca ili dogovor o odgađanju plaćanja, vođenje podataka i dosijea u vezi sa naplatom, preporučivanje pokretanja zakonskih postupaka ili prestanka pružanja predmetnih usluga kada se dug ne može platiti na drugi način.\nZvanična zanimanja u Srpskoj su i akupunkturolog i homeopata, ali i direktor male kafane i malog disko kluba, mješač pića, uzgajivač glista, knjigovezac mekog uveza, knjigovezac tvrdog uveza, pa i čuvar staja. Postoje i uzgajivači svilene bube, kunića za meso, pernate šumske divljači, dlakave šumske divljači, ribljih larvi i žive hrane.\nU Zavodu za statistiku RS rekli su “Glasu Srpske” da se njihova klasifikacija zanimanja zasniva na međunarodnoj klasifikaciji, a da su za detaljnije informacije nadležni u Agenciji za statistiku BiH.\nPomoćnik direktora Agencije za statistiku BiH Fadil Fatić naglasio je da oni ne legalizuju bilo koje zanimanje, već je riječ o klasifikacijama koje se isključivo koriste u statističke svrhe.\n– U saradnji sa entitetskim zavodima za statistiku utvrdili smo Standard klasifikacije zanimanja koji usklađujemo sa evropskim standardima i onim Ujedinjenih nacija. U skladu s tim, ne legalizujemo ova zanimanja već samo pratimo stvarna kretanja u društvu – pojasnio je Fatić.\nČlan Udruženja ekonomista Republike Srpske “SWOT” Miloš Todorović istakao je da, koliko god da je nevjerovatno, očigledno postoji tržište za zanimanja poput gatara, utjerivača dugova, iznajmljivača odjeće ili mješača pića, čim ona postoje.\n– Ako već postoje takva i slična zanimanja, trebalo bi da postoje i neke obrazovne ustanove u kojoj se znanja za njih stiču, kako bi bila priznata, te tako bila svedena u određene zakonske okvire – dodao je Todorović.\nBanjalučki advokat Miljkan Pucar istakao je da mu je nejasno kako zvanično postoje određena zanimanja, kao što je utjerivač dugova.\n– Ono se vodi kao krivično djelo koje sa sobom nosi ozbiljne pravne posljedice. Za krivično djelo iznude predviđena je kazna do pet godina zatvora, a ko se za nagradu bavi vršenjem iznude, biće kažnjen zatvorom od tri do 15 godina – dodao je Pucar.\nVlada FBiH donijela je 2004. godine Odluku o standardnoj klasifikaciji zanimanja u kojoj se nalazi zanimanje “gatara” odnosno “gledanje u dlan”. U opisu te kategorije eksplicitno je navedeno da poslovi “proroka sreće i budućnosti, gatanje iz dlana” uključuju “tumačenje karakteristika klijentovih dlanova, slučajnog uzorka nasumice bačenih karata, pozicije ostataka crne kafe u šoljici, oblika i uzorka kostiju mrtvih životinja i slično”. Posao “prodavačice ljubavi” u pomenutoj klasifikaciji, podrazumijeva “praćenje klijenata u restorane i pri drugim izlascima, posao plesnog partnera, primanje gostiju u hotelima, noćnim barovima i briga za zabavu, srodne poslove i nadzor ostalih saradnika”. Glas Srpske\nTagovi: gataraplesacpredskazivac srecerszanimanjazvanicna